qundao/data-zh-poetry huggingface dataset:
明妃曲·其二
作者：武衍
朝代：宋

马上风沙乱鬓蝉，膻乡同地不同天。琵琶何用弹深怨，出降乌孙更可怜。
春日湖上
作者：武衍
朝代：宋

花外垂杨阅四朝，东风依旧绿条条。当年盛事人犹说，二殿龙舟泊画桥。拆桐花上雨初乾，寒食游人尽出关。一片湖边春富贵，断桥船簇夕阳间。飞鹢鸣镳鼓吹喧，繁华应胜渡江前。吟梅处士今还在，肯住孤山尔许年。船里歌声去复还，游人乐在酒杯间。争如策蹇长堤上，细看南山与北山。
春日湖上·其一
作者：武衍
朝代：宋
体裁：七言绝句

花外垂杨阅四朝，东风依旧绿条条。当年盛事人犹说，二殿龙舟泊画桥。
春日湖上·其一
作者：武衍
朝代：宋

花外垂楊閲四朝，東風依舊綠條條。
當年盛事人猶說，二殿龍舟泊畫橋。
春日湖上·其三
作者：武衍
朝代：宋

飛鷁鳴鑣鼓吹喧，繁華應勝渡江前。
吟梅處士今還在，肯住孤山爾許年。
春日湖上·其三
作者：武衍
朝代：宋
体裁：七言绝句

飞鹢鸣镳鼓吹喧，繁华应胜渡江前。吟梅处士今还在，肯住孤山尔许年。
春日湖上·其二
作者：武衍
朝代：宋

拆桐花上雨初乾，寒食游人尽出关。一片湖边春富贵，断桥船簇夕阳间。
春日湖上·其二
作者：武衍
朝代：宋

拆桐花上雨初乾，寒食游人盡出關。
一片湖邊春富貴，斷橋船簇夕陽間。
春日湖上·其二
作者：武衍
朝代：宋

拆桐花上雨初干，寒食游人尽出关。
一片湖边春富贵，断桥船簇夕阳间。
春日湖上·其四
作者：武衍
朝代：宋

船裏歌声去復还，游人乐在酒杯间。
争如策蹇长堤上，细看南山与北山。
春日湖上·其四
作者：武衍
朝代：宋

船裏歌聲去復還，游人樂在酒杯間。
爭如策蹇長堤上，細看南山與北山。
春日湖上·其四
作者：武衍
朝代：宋

船里歌声去复还，游人乐在酒杯间。争如策蹇长堤上，细看南山与北山。
春日舟中书所见
作者：武衍
朝代：宋

翠峰斜倚侧金翘，罗带萦红罥碧桃。应是春愁禁不得，东风深院粉墙高。花外风来夹腻香，片云谁遣下巫阳。不须回首频相顾，彼此伤春易断肠。
春日舟中书所见·其一
作者：武衍
朝代：宋
体裁：七言绝句

翠峰斜倚侧金翘，罗带萦红罥碧桃。应是春愁禁不得，东风深院粉墙高。
春日舟中书所见·其二
作者：武衍
朝代：宋
体裁：七言绝句

花外风来夹腻香，片云谁遣下巫阳。不须回首频相顾，彼此伤春易断肠。
春日舟中書所見·其一
作者：武衍
朝代：宋

翠峰斜倚側金翹，羅带縈紅罥碧桃。
應是春愁禁不得，東風深院粉牆高。
春日舟中書所見·其二
作者：武衍
朝代：宋

花外風來夾膩香，片雲誰遣下巫陽。
不須囘首頻相顧，彼此傷春易斷腸。
春晓山行马上口占
作者：武衍
朝代：宋

山深竹暗晓风轻，几样幽禽错杂鸣。驻马细听浑不识，就中惟识子规声。路转前山复后山，宿烟收尽薄生寒。吟鞭忽指松梢月，绝胜城中楼上看。
春晓山行马上口占·其一
作者：武衍
朝代：宋
体裁：七言绝句

山深竹暗晓风轻，几样幽禽错杂鸣。驻马细听浑不识，就中惟识子规声。
春晓山行马上口占·其二
作者：武衍
朝代：宋

路转前山复后山，宿烟收尽薄生寒。吟鞭忽指松梢月，绝胜城中楼上看。
春晓山行马上口占·其二
作者：武衍
朝代：宋

路转前山復后山，宿烟收尽薄生寒。
吟鞭忽指松梢月，绝胜城中楼上看。
春曉山行馬上口占·其一
作者：武衍
朝代：宋

山深竹暗曉風輕，幾樣幽禽錯雜鳴。
駐馬細聽渾不識，就中惟識子規聲。
春曉山行馬上口占·其二
作者：武衍
朝代：宋

路轉前山復後山，宿煙收盡薄生寒。
吟鞭忽指松梢月，絕勝城中樓上看。
晴丝
作者：武衍
朝代：宋
体裁：七言律诗

何处飞来缭碧空，敲吟终日费形容。榑桑老茧抽纤纬，星殿残机剪素茸。蓦忽带归帘外燕，等閒惹住柳边蜂。风柔日薄楼台晚，一缕低垂力正慵。
晴絲
作者：武衍
朝代：宋

何處飛來繚碧空，敲吟終日費形容。
榑桑老繭抽纖緯，星殿殘機剪素茸。
驀忽带歸簾外燕，等閒惹住柳邊蜂。
風柔日薄樓臺晚，一縷低垂力正慵。
書吳江塔院水月
作者：武衍
朝代：宋

疊疊滄波隔亂山，白鷗飛去復飛還。
吟邊好思無多子，祇在孤舟落照間。
書所懷
作者：武衍
朝代：宋

閒拂塵中鏡，猶憐壁上梭。
生平多坎壈，知己半銷磨。
對酒成孤酌，橫琴寓九歌。
相思江水闊，歲晚客如何。
書畫扇
作者：武衍
朝代：宋

雙成午夜約飛瓊，齊駕紅鸞看月明。
縹緲碧雲歸去曉，洞天霜冷玉簫清。
杏花
作者：武衍
朝代：宋

柳店春風酒旆斜，紫綃團萼數枝花。
香肌元是多豐膩，錯把紅梅看作他。
杏花
作者：武衍
朝代：宋
体裁：七言绝句

柳店春风酒旆斜，紫绡团萼数枝花。香肌元是多丰腻，错把红梅看作他。
松陵晚泊
作者：武衍
朝代：宋

漭漭風濤外，天隨底處尋。
碧雲千嶂暝，紅樹九秋深。
故國荒城夢，空江倦客心。
行藏那復計，篷月闖孤斟。
松陵晚泊
作者：武衍
朝代：宋

漭漭风涛外，天随底处寻。碧云千嶂暝，红树九秋深。故国荒城梦，空江倦客心。行藏那复计，篷月闯孤斟。
松陵晚泊
作者：武衍
朝代：宋

漭漭风涛外，天随底处寻。
碧云千嶂暝，红树九秋深。
故国荒城梦，空江倦客心。
行藏那復计，篷月闯孤斟。
枕边
作者：武衍
朝代：宋

枕边清坐散余酲，惨淡西窗月半明。
燕子梦回帘未捲，楝花风信晓寒轻。
枕边
作者：武衍
朝代：宋

枕边清坐散馀酲，惨淡西窗月半明。燕子梦回帘未捲，楝花风信晓寒轻。
枕邊
作者：武衍
朝代：宋

枕邊清坐散餘酲，慘淡西窗月半明。
燕子夢囘簾未捲，楝花風信曉寒輕。
枫桥道中
作者：武衍
朝代：宋

路接官河柳行斜，蹇馿衝暑憇田家。
雨余天迥云生叶，日午风轻稻放花。
袯襫已悬黄犊睡，桔槔不动绿阴遮。
老翁相见如相识，命坐藜床自析瓜。
枫桥道中
作者：武衍
朝代：宋

路接官河柳行斜，蹇驴冲暑憩田家。雨馀天迥云生叶，日午风轻稻放花。袯襫已悬黄犊睡，桔槔不动绿阴遮。老翁相见如相识，命坐藜床自析瓜。
柳枝詞
作者：武衍
朝代：宋

靈和殿裏最風流，三月飛花雪御樓。
換得玉人眉樣巧，一春渾不下簾鈎。
柳枝词
作者：武衍
朝代：宋

灵和殿裏最风流，三月飞花雪御楼。
换得玉人眉样巧，一春浑不下帘鈎。
柳枝词
作者：武衍
朝代：宋

灵和殿里最风流，三月飞花雪御楼。换得玉人眉样巧，一春浑不下帘钩。
楓橋道中
作者：武衍
朝代：宋

路接官河柳行斜，蹇馿衝暑憇田家。
雨餘天迥雲生葉，日午風輕稻放花。
襏襫已懸黄犢睡，桔槔不動綠陰遮。
老翁相見如相識，命坐藜牀自析瓜。
榴花
作者：武衍
朝代：宋

蹙蹙生紅露滴珠，薰風涼幌曉妝初。
折來戴朶頻拈看，應訝羅裙色不如。
榴花
作者：武衍
朝代：宋

蹙蹙生红露滴珠，熏风凉幌晓妆初。
折来戴朶频拈看，应讶罗裙色不如。
榴花
作者：武衍
朝代：宋

蹙蹙生红露滴珠，薰风凉幌晓妆初。折来戴朵频拈看，应讶罗裙色不如。
次平小景
作者：武衍
朝代：宋
体裁：七言绝句

一拂残烟暝不收，作成溪上十分秋。空林落日西风急，红叶无诗水自流。
次平小景
作者：武衍
朝代：宋

一拂殘煙暝不收，作成谿上十分秋。
空林落日西風急，紅葉無詩水自流。
次韵答菊庄汤伯起
作者：武衍
朝代：宋
体裁：七言律诗

数弓蔬地一方池，吾爱吾庐祇自知。芦碧补交杨柳缺，柽红搀上藕花迟。翠阴围合疑无日，凉意萧骚剩有诗。君欲重来须更待，嫩烟浮动晚晴时。
次韻答菊莊湯伯起
作者：武衍
朝代：宋

數弓蔬地一方池，吾愛吾廬祇自知。
蘆碧補交楊柳缺，檉紅攙上藕花遲。
翠陰圍合疑無日，涼意蕭騷賸有詩。
君欲重來須更待，嫩煙浮動晚晴時。
正元二日与菊庄汤伯起归隐陈鸿甫汎舟湖上二首
作者：武衍
朝代：宋

春云漠漠雨疏疏，小？冲烟入画图。除却淡妆浓抹句，更将何语说西湖。棹转逋山舣落晖，春风深锁恨依依。松间一鹤俄飞起，疑是先生出未归。
正元二日与菊庄汤伯起归隐陈鸿甫汎舟湖上二首·其一
作者：武衍
朝代：宋

春云漠漠雨疏疏，小？冲烟入画图。除却淡妆浓抹句，更将何语说西湖。
正元二日与菊庄汤伯起归隐陈鸿甫汎舟湖上二首·其一
作者：武衍
朝代：宋
体裁：七言绝句

春云漠漠雨疏疏，小�冲烟入画图。除却淡妆浓抹句，更将何语说西湖。
正元二日与菊庄汤伯起归隐陈鸿甫汎舟湖上二首·其二
作者：武衍
朝代：宋

棹转逋山舣落晖，春风深锁恨依依。松间一鹤俄飞起，疑是先生出未归。
正元二日与菊庄汤伯起归隠陈鸿甫泛舟湖上二首·其一
作者：武衍
朝代：宋

春云漠漠雨踈踈，小𦩘衝烟入画图。
除却淡妆浓抹句，更将何语说西湖。
正元二日与菊庄汤伯起归隠陈鸿甫泛舟湖上二首·其二
作者：武衍
朝代：宋

棹转逋山𫇢落晖，春风深锁恨依依。
松间一鹤俄飞起，疑是先生出未归。
正元二日與菊莊湯伯起歸隠陳鴻甫汎舟湖上二首·其一
作者：武衍
朝代：宋

春雲漠漠雨踈踈，小𦩘衝煙入畫圖。
除却淡妝濃抹句，更將何語說西湖。
正元二日與菊莊湯伯起歸隠陳鴻甫汎舟湖上二首·其二
作者：武衍
朝代：宋

櫂轉逋山𫇢落暉，春風深鎖恨依依。
松間一鶴俄飛起，疑是先生出未歸。
歲在丁亥郊禋禮成皇帝登門肆赦獲睹盛典恭成口號
作者：武衍
朝代：宋

閶闔煌煌闢曉雲，千官鵠立望嚴宸。
鶴書飛下珠簷峻，雉扇分開玉座新。
山壽聲中團喜氣，鈞天奏處隔香塵。
明王盛事民何幸，三載恩寬四海春。
清明湖上
作者：武衍
朝代：宋

榆火初传禁漏残，满城和气在湖山。
接天杨柳风烟裏，照水桃花图画閒。
旧路人穿新路去，长桥船出断桥还。
吾皇应喜民胥乐，岁许西门入夜关。
清明湖上
作者：武衍
朝代：宋

榆火初传禁漏残，满城和气在湖山。接天杨柳风烟里，照水桃花图画閒。旧路人穿新路去，长桥船出断桥还。吾皇应喜民胥乐，岁许西门入夜关。
清明湖上
作者：武衍
朝代：宋

榆火初傳禁漏殘，滿城和氣在湖山。
接天楊柳風煙裏，照水桃花圖畫閒。
舊路人穿新路去，長橋船出斷橋還。
吾皇應喜民胥樂，歲許西門入夜關。
游吳門同樂園疥池光亭壁呈使君張都承
作者：武衍
朝代：宋

一城和氣萬家春，金碧樓臺處處新。
太守不孤同樂意，木蘭堂上看遊人。
游吴门同乐园疥池光亭壁呈使君张都承
作者：武衍
朝代：宋
体裁：七言绝句

一城和气万家春，金碧楼台处处新。太守不孤同乐意，木兰堂上看游人。
湖亭席上
作者：武衍
朝代：宋

寒食梨花月，新晴杨柳风。
愁融山色裏，兴极酒杯中。
绿髮日夜变，青春今古同。
忍教行乐处，容易夕阳红。
湖亭席上
作者：武衍
朝代：宋

寒食梨花月，新晴杨柳风。愁融山色里，兴极酒杯中。绿发日夜变，青春今古同。忍教行乐处，容易夕阳红。
湖亭席上
作者：武衍
朝代：宋

寒食梨花月，新晴楊柳風。
愁融山色裏，興極酒杯中。
綠髮日夜變，青春今古同。
忍教行樂處，容易夕陽紅。
湖亭席上贈商素
作者：武衍
朝代：宋

一曲春風已擅場，淺顰低囀更傳觴。
令人憶殺香山老，舊日玲瓏也姓商。
湖亭席上赠商素
作者：武衍
朝代：宋
体裁：七言绝句

一曲春风已擅场，浅颦低啭更传觞。令人忆杀香山老，旧日玲珑也姓商。
湖边
作者：武衍
朝代：宋
体裁：七言绝句

日日湖边上小车，要寻红紫醉年华。东风合与春料理，忍把轻寒瘦杏花。
湖邊
作者：武衍
朝代：宋

日日湖邊上小車，要尋紅紫醉年華。
東風合與春料理，忍把輕寒瘦杏花。
燕子
作者：武衍
朝代：宋
体裁：七言绝句

燕子搀风入画楹，不知人傍绿窗行。香泥惊落忽飞去，却向桐华顶上鸣。
燕子
作者：武衍
朝代：宋

燕子攙風入畫楹，不知人傍綠窗行。
香泥驚落忽飛去，却向桐華頂上鳴。
病目
作者：武衍
朝代：宋

病目医治两睫宽，迎风犹苦泪漫漫。
水边望月虽无碍，灯下观书便觉难。
索句每防愁入肾，好杯多是热归肝。
法当着意收神观，不用金篦久自安。
病目
作者：武衍
朝代：宋

病目医治两睫宽，迎风犹苦泪漫漫。水边望月虽无碍，灯下观书便觉难。索句每防愁入肾，好杯多是热归肝。法当著意收神观，不用金篦久自安。
病目
作者：武衍
朝代：宋

病目醫治兩睫寬，迎風猶苦淚漫漫。
水邊望月雖無礙，燈下觀書便覺難。
索句每防愁入腎，好杯多是熱歸肝。
法當著意收神觀，不用金篦久自安。
癖
作者：武衍
朝代：宋

剩欲收神省费心，三生痴癖本来深。典衣寻访晋朝画，折简借观雷氏琴。帖字逼真尝细拓，诗联敲稳每长吟。镜中一笑成何事，鬓影秋丝日见侵。
癖
作者：武衍
朝代：宋

剩欲收神省费心，三生痴癖本来深。
典衣寻访晋朝画，折简借观雷氏琴。
帖字逼真尝细搨，诗联敲稳每长吟。
镜中一笑成何事，鬓影秋丝日见侵。
癖
作者：武衍
朝代：宋

賸欲收神省費心，三生癡癖本來深。
典衣尋訪晉朝畫，折簡借觀雷氏琴。
帖字逼真嘗細搨，詩聯敲穩每長吟。
鏡中一笑成何事，鬢影秋絲日見侵。
睡覺
作者：武衍
朝代：宋

睡覺東風忽惘然，起翻雲母續爐煙。
半醒不醉宿酲思，欲雨又晴寒食天。
春草池塘詩夢裏，梨花庭院酒尊前。
誰憐倦客長安市，節物驚心憶舊年。
睡觉
作者：武衍
朝代：宋

睡觉东风忽惘然，起翻云母续炉烟。
半醒不醉宿酲思，欲雨又晴寒食天。
春草池塘诗梦裏，梨花庭院酒尊前。
谁怜倦客长安市，节物惊心忆旧年。
睡觉
作者：武衍
朝代：宋

睡觉东风忽惘然，起翻云母续炉烟。半醒不醉宿酲思，欲雨又晴寒食天。春草池塘诗梦里，梨花庭院酒尊前。谁怜倦客长安市，节物惊心忆旧年。
示舵师
作者：武衍
朝代：宋

不拘早晚过长桥，要泊桥边踏巨鳌。无月色时方得睡，有梅花处必停篙。不逢水活鱼休买，才见溪清米便淘。到得旗亭须报我，落帆相与醉村醪。
示舵师
作者：武衍
朝代：宋

不拘早晚过长桥，要泊桥边踏巨鳌。
无月色时方得睡，有梅花处必停篙。
不逢水活鱼休买，纔见溪清米便淘。
到得旗亭须报我，落帆相与醉村醪。
示舵師
作者：武衍
朝代：宋

不拘早晚過長橋，要泊橋邊踏巨鼇。
無月色時方得睡，有梅花處必停篙。
不逢水活魚休買，纔見溪清米便淘。
到得旗亭須報我，落帆相與醉村醪。
秋夕清汎
作者：武衍
朝代：宋

弄月吹簫過石湖，冷香摇蕩碧芙蕖。
貪尋舊日鷗邊宿，露溼船頭數軸書。
秋夕清泛
作者：武衍
朝代：宋
体裁：七言绝句

弄月吹箫过石湖，冷香摇荡碧芙蕖。贪寻旧日鸥边宿，露湿船头数轴书。
秋夕过松陵
作者：武衍
朝代：宋
体裁：七言绝句

月冷江空夜气浓，桂香飞下广庭风。不知何处神仙过，鹤唳数声烟霭中。
秋夕過松陵
作者：武衍
朝代：宋

月冷江空夜氣濃，桂香飛下廣庭風。
不知何處神仙過，鶴唳數聲煙靄中。
立春
作者：武衍
朝代：宋
体裁：七言绝句

蓼滴辛盘色斗鲜，已将春到酒尊前。金幡不用吴娃祝，自唱新词插鬓边。
立春
作者：武衍
朝代：宋

蓼滴辛盤色鬭鮮，已將春到酒尊前。
金幡不用吳娃祝，自唱新詞插鬢邊。
立秋夕
作者：武衍
朝代：宋

水花香弄晚風清，閒立梧桐看月生。
夜漏向深秋始覺，一天星溼露華明。
立秋夕
作者：武衍
朝代：宋
体裁：七言绝句

水花香弄晚风清，閒立梧桐看月生。夜漏向深秋始觉，一天星湿露华明。
老宫人
作者：武衍
朝代：宋

宝髻无光玉貌昏，悲歌空感旧承恩。君王喜问先朝事，时许车儿到殿门。侍辇观花上苑春，太皇宣索凤笙频。如今犹记当时曲，对谱閒教小内人。
老宫人·其一
作者：武衍
朝代：宋
体裁：七言绝句

宝髻无光玉貌昏，悲歌空感旧承恩。君王喜问先朝事，时许车儿到殿门。
老宫人·其二
作者：武衍
朝代：宋
体裁：七言绝句

侍辇观花上苑春，太皇宣索凤笙频。如今犹记当时曲，对谱閒教小内人。
老宮人·其一
作者：武衍
朝代：宋

寶髻無光玉貌昏，悲歌空感舊承恩。
君王喜問先朝事，時許車兒到殿門。
老宮人·其二
作者：武衍
朝代：宋

侍輦觀花上苑春，太皇宣索鳳笙頻。
如今猶記當時曲，對譜閒教小內人。
老将
作者：武衍
朝代：宋

几回梦裏到边陲，马上犹能磨战旗。
弹泪对人偏爱说，建炎随驾渡江时。
老将
作者：武衍
朝代：宋

几回梦里到边陲，马上犹能磨战旗。弹泪对人偏爱说，建炎随驾渡江时。
老將
作者：武衍
朝代：宋

幾囘夢裏到邊陲，馬上猶能磨戰旗。
彈淚對人偏愛說，建炎隨駕渡江時。
聞角呈宗諭方蕙巖
作者：武衍
朝代：宋

曉角吹愁客夢寒，一聲聲落曲屏閒。
吳兒可殺無風味，老却梅花祇當閒。
芦笋
作者：武衍
朝代：宋
体裁：七言律诗

春风荻渚暗潮平，紫绿尖新嫩茁生。带水掐来随手脆，棹船归去满篝轻。竹根稚子难专美，涧底香芹可配羹。风味祇应渔舍占，玉盘空厌五侯鲭。
蘆筍
作者：武衍
朝代：宋

春風荻渚暗潮平，紫綠尖新嫩茁生。
带水掐來隨手脆，櫂船歸去滿篝輕。
竹根稚子難專美，澗底香芹可配羹。
風味祇應漁舍占，玉盤空厭五侯鯖。
虚皇坛月下闻笙
作者：武衍
朝代：宋
体裁：七言绝句

何人吹动玉笙攒，天阔风高桂殿寒。声轧五云飞不去，夜深和鹤落瑶坛。
虛皇壇月下聞笙
作者：武衍
朝代：宋

何人吹動玉笙攢，天闊風高桂殿寒。
聲軋五雲飛不去，夜深和鶴落瑶壇。
蜡梅
作者：武衍
朝代：宋

磬口檀心紫晕重，繁香微泄绣帘风。照花休用添红烛，却怕轻明暖易融。赋得姿容类至中，哨枝宿叶又春风。品题虽入江梅谱，可惜名同韵不同。
蜡梅·其一
作者：武衍
朝代：宋

磬口檀心紫晕重，繁香微泄绣帘风。照花休用添红烛，却怕轻明暖易融。
蜡梅·其一
作者：武衍
朝代：宋

磬口檀心紫晕重，繁香微洩绣帘风。
照花休用添红烛，却怕轻明暖易融。
蜡梅·其二
作者：武衍
朝代：宋
体裁：七言绝句

赋得姿容类至中，哨枝宿叶又春风。品题虽入江梅谱，可惜名同韵不同。
蠟梅·其一
作者：武衍
朝代：宋

磬口檀心紫暈重，繁香微洩繡簾風。
照花休用添紅燭，却怕輕明暖易融。
蠟梅·其二
作者：武衍
朝代：宋

賦得姿容類至中，哨枝宿葉又春風。
品題雖入江梅譜，可惜名同韻不同。
西陵觀梅
作者：武衍
朝代：宋

障霜篝日奪天機，九月梅花賞玉蕤。
到了不如春意勝，水邊風韻兩三枝。
西陵观梅
作者：武衍
朝代：宋
体裁：七言绝句

障霜篝日夺天机，九月梅花赏玉蕤。到了不如春意胜，水边风韵两三枝。
訪隠者居
作者：武衍
朝代：宋

蘚磴披蘿入，茅堂著竹遮。
綠看流去水，紅惜落殘花。
蜀鳥啼春靜，山童厭客譁。
細觀題壁者，一一是詩家。
謝曹東甽跋吟卷
作者：武衍
朝代：宋

十年湖海仰師儒，八斗衣傳子建餘。
袖裏有詩須印證，句中無眼定趦趄。
吹香玉唾清如許，刮膜金篦病已除。
媼扇何曾求貴重，等閒中得會稽書。
访隐者居
作者：武衍
朝代：宋

藓磴披萝入，茅堂著竹遮。绿看流去水，红惜落残花。蜀鸟啼春静，山童厌客哗。细观题壁者，一一是诗家。
访隠者居
作者：武衍
朝代：宋

藓磴披萝入，茅堂着竹遮。
绿看流去水，红惜落残花。
蜀鸟啼春静，山童厌客譁。
细观题壁者，一一是诗家。
谢曹东圳跋吟卷
作者：武衍
朝代：宋

十年湖海仰师儒，八斗衣传子建馀。袖里有诗须印證，句中无眼定趑趄。吹香玉唾清如许，刮膜金篦病已除。媪扇何曾求贵重，等閒中得会稽书。
谢曹东甽跋吟卷
作者：武衍
朝代：宋

十年湖海仰师儒，八斗衣传子建余。
袖裏有诗须印证，句中无眼定趦趄。
吹香玉唾清如许，刮膜金篦病已除。
媪扇何曾求贵重，等閒中得会稽书。
貴游
作者：武衍
朝代：宋

鈿車轆轆輾芳塵，步幛香移一片春。
花下玉盤行禁臠，御前宣勸到湖濱。
贈苕上隠者
作者：武衍
朝代：宋

夾谿槐柳綠雲堆，轍蹟何嘗到碧苔。
不種桃花緣底事，恐因流水悞人來。
贵游
作者：武衍
朝代：宋
体裁：七言绝句

钿车辘辘辗芳尘，步幛香移一片春。花下玉盘行禁脔，御前宣劝到湖滨。
赠苕上隐者
作者：武衍
朝代：宋

夹溪槐柳绿云堆，辙迹何尝到碧苔。不种桃花缘底事，恐因流水误人来。
赠苕上隠者
作者：武衍
朝代：宋

夹溪槐柳绿云堆，辙蹟何尝到碧苔。
不种桃花缘底事，恐因流水悞人来。
边烽既息穑事告登歌以五十六字用和击壤
作者：武衍
朝代：宋

见说边头事已宁，捷书复得寿春城。从来方面多豪杰，均与朝廷系重轻。枣实虽红休北顾，稻花垂白近西成。民无饥色添欢色，气象方才似太平。
边烽既息穑事告登歌以五十六字用和击壤
作者：武衍
朝代：宋

见说边头事已宁，捷书復得寿春城。
从来方面多豪杰，均与朝廷繫重轻。
枣实虽红休北顾，稻花垂白近西成。
民无饥色添欢色，气象方纔似太平。
送友人赴長沙酒官
作者：武衍
朝代：宋

老楓殘月曉江濱，送客歸來又送君。
愁滴離聲三疊淚，眼穿行色萬重雲。
過湘應取離騷續，到邑終期課最聞。
莫爲西班羞薄宦，要思先世立殊勳。
送友人赴长沙酒官
作者：武衍
朝代：宋

老枫残月晓江滨，送客归来又送君。愁滴离声三叠泪，眼穿行色万重云。过湘应取离骚续，到邑终期课最闻。莫为西班羞薄宦，要思先世立殊勋。
送友人赴长沙酒官
作者：武衍
朝代：宋

老枫残月晓江滨，送客归来又送君。
愁滴离声三迭泪，眼穿行色万重云。
过湘应取离骚续，到邑终期课最闻。
莫为西班羞薄宦，要思先世立殊勋。
送外家通倅方澹庵
作者：武衍
朝代：宋

风节传清素，名多为宦游。花封才解绶，芝检趣监州。等上持麾节，归来觐冕旒。江南与江北，底用说离愁。
送外家通倅方澹庵
作者：武衍
朝代：宋

风节传清素，名多为宦游。
花封纔解绶，芝检趣监州。
等上持麾节，归来觐冕旒。
江南与江北，底用说离愁。
送外家通倅方澹菴
作者：武衍
朝代：宋

風節傳清素，名多爲宦游。
花封纔解綬，芝檢趣監州。
等上持麾節，歸來覲冕旒。
江南與江北，底用說離愁。
送客之润赴时贵约
作者：武衍
朝代：宋
体裁：七言律诗

折柳亭边未问津，江山先入梦来频。漕渠水足新逢雨，客路风光恰是春。莫论孙刘悲既往，愿言宾主乐相亲。曾留短绝题多景，君到应须为拂尘。
送客之潤赴時貴約
作者：武衍
朝代：宋

折柳亭邊未問津，江山先入夢來頻。
漕渠水足新逢雨，客路風光恰是春。
莫論孫劉悲既往，願言賓主樂相親。
曾留短絕題多景，君到應須爲拂塵。
送徐云友归行都
作者：武衍
朝代：宋
体裁：五言律诗

落落奇男子，长年走客尘。白身无寸禄，青眼欠高人。病为思诗苦，贫缘立行真。片云留不住，归醉洛阳春。
送徐雲友歸行都
作者：武衍
朝代：宋

落落奇男子，長年走客塵。
白身無寸祿，青眼欠高人。
病爲思詩苦，貧緣立行真。
片雲留不住，歸醉洛陽春。
送蕙坡赵富阳赴高邮元幕见次
作者：武衍
朝代：宋

相逢客裏便相欢，握手真能出肺肝。
买得酒尊曾共酌，带来诗卷每容看。
旧闻游宦多知己，今喜公朝与好官。
一片淮云千里月，觐圭何日入长安。
送蕙坡赵富阳赴高邮元幕见次
作者：武衍
朝代：宋

相逢客里便相欢，握手真能出肺肝。买得酒尊曾共酌，带来诗卷每容看。旧闻游宦多知己，今喜公朝与好官。一片淮云千里月，觐圭何日入长安。
送蕙坡趙富陽赴高郵元幕見次
作者：武衍
朝代：宋

相逢客裏便相歡，握手真能出肺肝。
買得酒尊曾共酌，带來詩卷每容看。
舊聞遊宦多知己，今喜公朝與好官。
一片淮雲千里月，覲圭何日入長安。
邊烽既息穡事告登歌以五十六字用和擊壤
作者：武衍
朝代：宋

見說邊頭事已寧，捷書復得壽春城。
從來方面多豪傑，均與朝廷繫重輕。
棗實雖紅休北顧，稻花垂白近西成。
民無饑色添歡色，氣象方纔似太平。
郊居紀實
作者：武衍
朝代：宋

既安能適復何疑，小築重營即舊規。
狡兔反爲三窟累，鷦鷯終遂一枝期。
種成水際芙蓉徑，鑿得亭前菡萏池。
客有可人尊有酒，四時風月總相宜。
郊居纪实
作者：武衍
朝代：宋

既安能适复何疑，小筑重营即旧规。狡兔反为三窟累，鹪鹩终遂一枝期。种成水际芙蓉径，凿得亭前菡萏池。客有可人尊有酒，四时风月总相宜。
郊居纪实
作者：武衍
朝代：宋

既安能适復何疑，小筑重营即旧规。
狡兔反为三窟累，鹪鹩终遂一枝期。
种成水际芙蓉径，凿得亭前菡萏池。
客有可人尊有酒，四时风月总相宜。
采桑曲
作者：武衍
朝代：宋

粉光薄薄髻云垂，叶满湘笼独步时。女伴未来归未得，水边閒照插花枝。道是蚕忙未是忙，日长犹得事梳妆。罗敷有语何曾解，倚树偷窥马上郎。
采桑曲·其一
作者：武衍
朝代：宋
体裁：七言绝句

粉光薄薄髻云垂，叶满湘笼独步时。女伴未来归未得，水边閒照插花枝。
采桑曲·其一
作者：武衍
朝代：宋

粉光薄薄髻雲垂，葉滿湘籠獨步時。
女伴未來歸未得，水邊閒照插花枝。
采桑曲·其二
作者：武衍
朝代：宋
体裁：七言绝句

道是蚕忙未是忙，日长犹得事梳妆。罗敷有语何曾解，倚树偷窥马上郎。
采桑曲·其二
作者：武衍
朝代：宋

道是蠶忙未是忙，日長猶得事梳妝。
羅敷有語何曾解，倚樹偷窺馬上郎。
重訪西湖舊游
作者：武衍
朝代：宋

西風吹曉鳳城開，桂子香中信馬來。
十載不行湖上路，知它添了幾樓臺。
重访西湖旧游
作者：武衍
朝代：宋
体裁：七言绝句

西风吹晓凤城开，桂子香中信马来。十载不行湖上路，知它添了几楼台。
長橋月夕
作者：武衍
朝代：宋

捲來滄海黄銀浪，飛出層雲白玉團。
千古垂虹奇絕處，獨凭三百赤闌干。
长桥月夕
作者：武衍
朝代：宋
体裁：七言绝句

捲来沧海黄银浪，飞出层云白玉团。千古垂虹奇绝处，独凭三百赤阑干。
開元廣寒詞
作者：武衍
朝代：宋

桂華珠殿水精樓，柘袖籠香乙夜游。
飛下銀橋人不覺，月明三十六宮秋。
闻角呈宗谕方蕙岩
作者：武衍
朝代：宋
体裁：七言绝句

晓角吹愁客梦寒，一声声落曲屏閒。吴儿可杀无风味，老却梅花祇当閒。
阮客
作者：武衍
朝代：宋

粉靥娇春掌上轻，玉琴声裏见深情。
花边临别重回首，犹恐丝弦说未明。
阮客
作者：武衍
朝代：宋

粉靥娇春掌上轻，玉琴声里见深情。花边临别重回首，犹恐丝弦说未明。
阮客
作者：武衍
朝代：宋

粉靨嬌春掌上輕，玉琴聲裏見深情。
花邊臨別重回首，猶恐絲弦說未明。
阳復
作者：武衍
朝代：宋
体裁：七言绝句

一变阳爻七日初，窗閒测影弄徐徐。不知曾未添宫线，但觉多翻数叶书。
陽復
作者：武衍
朝代：宋

一變陽爻七日初，窗閒測影弄徐徐。
不知曾未添宮線，但覺多翻數葉書。
雁奴
作者：武衍
朝代：宋
体裁：七言绝句

断沙残汐葑田枯，寂历寒烟卧雁奴。飞起不知何处落，数声蓦忽隔黄芦。
雁奴
作者：武衍
朝代：宋

斷沙殘汐葑田枯，寂歷寒煙卧雁奴。
飛起不知何處落，數聲驀忽隔黄蘆。
雙鷺
作者：武衍
朝代：宋

誰驚雙鷺起蘋汀，蹵裂玻瓈細有聲。
飛入白雲渾不辨，碧山橫處忽分明。
雪中登垂虹亭
作者：武衍
朝代：宋

投棰江边雪满头，玉虹千尺要诗酬。
诗成上马谁同说，说似亭前两白鸥。
雪中登垂虹亭
作者：武衍
朝代：宋

投箠江边雪满头，玉虹千尺要诗酬。诗成上马谁同说，说似亭前两白鸥。
雪中登垂虹亭
作者：武衍
朝代：宋

投箠江邊雪滿頭，玉虹千尺要詩酬。
詩成上馬誰同說，說似亭前兩白鷗。
霜梧
作者：武衍
朝代：宋
体裁：七言绝句

栖凤枝头数叶轻，井边篱落正关情。晚来纵有西风过，一片秋声作不成。
霜梧
作者：武衍
朝代：宋

棲鳳枝頭數葉輕，井邊籬落正關情。
晚來縱有西風過，一片秋聲作不成。
韓幹照夜白·其一
作者：武衍
朝代：宋

八尺{馬昂}龍雪到蹄，阿瞞騎罷阿環騎。
絕憐千古房星魄，不見明時見亂時。
韓幹照夜白·其二
作者：武衍
朝代：宋

振金噴玉出天閑，幾向驪宮驟月還。
脫使幹生天寶後，畫圖那得到人閒。
韩干照夜白
作者：武衍
朝代：宋

八尺？龙雪到蹄，阿瞒骑罢阿环骑。绝怜千古房星魄，不见明时见乱时。振金喷玉出天闲，几向骊宫骤月还。脱使干生天宝后，画图那得到人閒。
韩干照夜白·其一
作者：武衍
朝代：宋

八尺{马昂}龙雪到蹄，阿瞒骑罢阿环骑。
绝怜千古房星魄，不见明时见乱时。
韩干照夜白·其一
作者：武衍
朝代：宋

八尺？龙雪到蹄，阿瞒骑罢阿环骑。绝怜千古房星魄，不见明时见乱时。
韩干照夜白·其一
作者：武衍
朝代：宋
体裁：七言绝句

八尺�龙雪到蹄，阿瞒骑罢阿环骑。绝怜千古房星魄，不见明时见乱时。
韩干照夜白·其二
作者：武衍
朝代：宋
体裁：七言绝句

振金喷玉出天闲，几向骊宫骤月还。脱使干生天宝后，画图那得到人閒。
鶑
作者：武衍
朝代：宋

柳外飛來恰弄聲，瞥然流去一梭輕。
分明啼斷春愁處，風不驚花午院晴。
鶑
作者：武衍
朝代：宋
体裁：七言绝句

柳外飞来恰弄声，瞥然流去一梭轻。分明啼断春愁处，风不惊花午院晴。
頌
作者：殊勝院僧
朝代：宋

我頌光明經，自得三昧力。
舉起便周圓，何用高聲覓。
一日三百部，日輪猶未昃見者總生疑，我自心堅實。
颂
作者：殊胜院僧
朝代：宋

我颂光明经，自得三昧力。
举起便周圆，何用高声觅。
一日三百部，日轮犹未昃见者总生疑，我自心坚实。
醉蓬莱
作者：段倚
朝代：宋
体裁：词

正星杓首舍，月律开祥，嗣兴芳序。梦协长庚，诞清朝仪羽。运继姬周，庆流嵩岳，认再生申甫。职尹京华，功宣国计，声猷兼著。子建文章，懿侯宗范，叔度襟怀，紫芝眉宇。燕启佳辰，满东风兰雾，脆管繁弦，绣裀檀板，会饭中仙侣。世仰真贤，朝尊大老，长亲尧主。
醉蓬莱·正星杓首舍
作者：段倚
朝代：宋

正星杓首舍，月律开祥，嗣兴芳序。
梦协长庚，诞清朝仪羽。
运继姬周，庆流嵩岳，认再生申甫。
职尹京华，功宣国计，声猷兼着。
子建文章，懿侯宗范，叔度襟怀，紫芝眉宇。
燕启佳辰，满东风兰雾，脆管繁弦，绣裀檀板，会饭中仙侣。
世仰真贤，朝尊大老，长亲尧主。
句
作者：段全
朝代：宋

斜搊花脚面，闊大打廉搋。
句
作者：段全
朝代：宋

斜搊花脚面，阔大打廉搋。
洞仙歌
作者：段宏章
朝代：宋

一庭晴雪，了東風孤注。睡起濃香佔窗戶。對翠蛟盤雨，白鳳迎風，知誰見、愁與飛紅流處。想飛瓊弄玉，共駕蒼煙，欲向人間挽春住。清淚滿檀心，如此江山，都付與、斜陽杜宇。是曾約梅花帶春來，又自共梨花，送春歸去。
洞仙歌·荼
作者：段宏章
朝代：宋
体裁：词

一庭晴雪，了东风孤注。睡起浓香占窗户。对翠蛟盘雨，白凤迎风，知谁见、愁与飞红流处。想飞琼弄玉，共驾苍烟，欲向人间挽春住。清泪满檀心，如此江山，都付与、斜阳杜宇。是曾约梅花带春来，又自共梨花，送春归去。
洞仙歌·荼蘼
作者：段宏章
朝代：宋
体裁：词

一庭晴雪，了东风孤注。睡起浓香占窗户。对翠蛟盘雨，白凤迎风，知谁见、愁与飞红流处。想飞琼弄玉，共驾苍烟，欲向人间挽春住。清泪满檀心，如此江山，都付与、斜阳杜宇。是曾约梅花带春来，又自趁梨花，送春归去。
葛塘
作者：段拂
朝代：宋

筑圃依山曲，开门向水湄。春风摇鼠梓，夜雨足凫茈。但解髡能饮，焉知朔欲饥。提壶花外转，催出眼前诗。
葛塘
作者：段拂
朝代：宋

筑圃依山曲，开门向水湄。
春风摇鼠梓，夜雨足鳬茈。
但解髡能饮，焉知朔欲饥。
提壶花外转，催出眼前诗。
葛塘
作者：段拂
朝代：宋

築圃依山曲，開門向水湄。
春風搖鼠梓，夜雨足鳬茈。
但解髡能飲，焉知朔欲饑。
提壺花外轉，催出眼前詩。
冬日雷雨
作者：段油
朝代：宋
体裁：古风

劈面同云布，雨共雪无数。雷又似打鼓，风又似拽锯。雹子遍四郊，电光照四处。晚了定似晴，天也撰不去。
冬日雷雨
作者：段油
朝代：宋

劈面同雲布，雨共雪無數。
雷又似打鼓，風又似拽鋸。
雹子遍四郊，電光照四處。
晚了定似晴，天也撰不去。
贈王介甫
作者：段縫
朝代：宋

溪橋久廢湮，竹樹半欹側。
夢尋六代塵，老構一椽宅。
誰知江令門，猶倒山公舄。
霸氣消舊朝，歌聲慨陳迹。
鼎族昔繁華，荒徑今岑寂。
願言闢榛蕪，重與開景色。
石疊雲自生，渠鑿流不息。
我幸卜公鄰，望衡步咫尺。
晨夕愜素心，把臂共悅懌。
西崦带烟樵，南埭釣水食。
底事憂怦怦，相將愛惕惕。
或築吟詩壇，或設談經席。
焉知才不才，聊各適其適。
岸幘豁眼界，揮麈吐胸臆。
隴晴許扶鳩，水漲可𣏾鷁。
嗒然得喪忘，往事莫凄惻。
佳會不可常，歲月豈拋擲。
蒙莊頼妻賢，淵明空子責。
弱木手自栽，勿徒嗟立壁。
滋培待其成，斧削工師職。
更爲廣軒亭，左右支圖籍。
鍾山挹爽來，烟鳥紛若織。
綠菘籬下采，金尊池上滌。
此盟更歲寒，一笑星髮白。
筯力如未盡，尚能越阡陌。
赠王介甫
作者：段缝
朝代：宋

溪桥久废湮，竹树半攲侧。梦寻六代尘，老构一椽宅。谁知江令门，犹倒山公舄。霸气消旧朝，歌声慨陈迹。鼎族昔繁华，荒径今岑寂。愿言辟榛芜，重与开景色。石叠云自生，渠凿流不息。我幸卜公邻，望衡步咫尺。晨夕惬素心，把臂共悦怿。西崦带烟樵，南埭钓水食。底事忧怦怦，相将爱惕惕。或筑吟诗坛，或设谈经席。焉知才不才，聊各适其适。岸帻豁眼界，挥麈吐胸臆。陇晴许扶鸠，水涨可？鹢。嗒然得丧忘，往事莫凄恻。佳会不可常，岁月岂抛掷。蒙庄赖妻贤，渊明空子责。弱木手自栽，勿徒嗟立壁。滋培待其成，斧削工师职。更为广轩亭，左右支图籍。钟山挹爽来，烟鸟纷若织。绿菘篱下采，金尊池上涤。此盟更岁寒，一笑星发白。箸力如未尽，尚能越阡陌。
赠王介甫
作者：段缝
朝代：宋
体裁：古风

溪桥久废湮，竹树半攲侧。梦寻六代尘，老构一椽宅。谁知江令门，犹倒山公舄。霸气消旧朝，歌声慨陈迹。鼎族昔繁华，荒径今岑寂。愿言辟榛芜，重与开景色。石叠云自生，渠凿流不息。我幸卜公邻，望衡步咫尺。晨夕惬素心，把臂共悦怿。西崦带烟樵，南埭钓水食。底事忧怦怦，相将爱惕惕。或筑吟诗坛，或设谈经席。焉知才不才，聊各适其适。岸帻豁眼界，挥麈吐胸臆。陇晴许扶鸠，水涨可�鹢。嗒然得丧忘，往事莫凄恻。佳会不可常，岁月岂抛掷。蒙庄赖妻贤，渊明空子责。弱木手自栽，勿徒嗟立壁。滋培待其成，斧削工师职。更为广轩亭，左右支图籍。钟山挹爽来，烟鸟纷若织。绿菘篱下采，金尊池上涤。此盟更岁寒，一笑星发白。箸力如未尽，尚能越阡陌。
赠王介甫
作者：段缝
朝代：宋

溪桥久废湮，竹树半欹侧。
梦寻六代尘，老构一椽宅。
谁知江令门，犹倒山公舄。
霸气消旧朝，歌声慨陈迹。
鼎族昔繁华，荒径今岑寂。
愿言闢榛芜，重与开景色。
石迭云自生，渠凿流不息。
我幸卜公邻，望衡步咫尺。
晨夕惬素心，把臂共悦怿。
西崦带烟樵，南埭钓水食。
底事忧怦怦，相将爱惕惕。
或筑吟诗坛，或设谈经席。
焉知才不才，聊各适其适。
岸帻豁眼界，挥麈吐胸臆。
陇晴许扶鸠，水涨可𣏾鹢。
嗒然得丧忘，往事莫凄恻。
佳会不可常，岁月岂抛掷。
蒙庄頼妻贤，渊明空子责。
弱木手自栽，勿徒嗟立壁。
滋培待其成，斧削工师职。
更为广轩亭，左右支图籍。
钟山挹爽来，烟鸟纷若织。
绿菘篱下采，金尊池上涤。
此盟更岁寒，一笑星髮白。
筯力如未尽，尚能越阡陌。
羅漢寺
作者：段讓
朝代：宋

解職歸來謝世譁，東風閒步到僧家。
何時許我棲雲榻，夜掃寒爐煮雪花。
罗汉寺
作者：段让
朝代：宋

解职归来谢世哗，东风閒步到僧家。何时许我栖云榻，夜扫寒炉煮雪花。
罗汉寺
作者：段让
朝代：宋

解职归来谢世譁，东风閒步到僧家。
何时许我栖云榻，夜扫寒炉煮雪花。
句
作者：段高
朝代：宋

寸心如画笔，到处写江山。
句
作者：段高
朝代：宋

寸心如畫筆，到處寫江山。
陶庵精舍
作者：殷彥卓
朝代：宋

靜結羅浮屋，鄰鷄遠不聞。
秋到屋下田，井井皆黄雲。
草堂久無夢，甘與麋鹿群。
我聞彭澤令，恥爲二姓臣。
一朝任去來，柴桑漉酒巾。
披圖長歎息，古今多逸民。
陶庵精舍
作者：殷彦卓
朝代：宋

静结罗浮屋，邻鷄远不闻。
秋到屋下田，井井皆黄云。
草堂久无梦，甘与麋鹿群。
我闻彭泽令，耻为二姓臣。
一朝任去来，柴桑漉酒巾。
披图长叹息，古今多逸民。
陶庵精舍
作者：殷彦卓
朝代：宋

静结罗浮屋，邻鸡远不闻。秋到屋下田，井井皆黄云。草堂久无梦，甘与麋鹿群。我闻彭泽令，耻为二姓臣。一朝任去来，柴桑漉酒巾。披图长叹息，古今多逸民。
題泖居
作者：殷澄
朝代：宋

國破不共天，軍行却掃地。
一言活萬人，三泖終吾志。
题泖居
作者：殷澄
朝代：宋
体裁：五言绝句

国破不共天，军行却扫地。一言活万人，三泖终吾志。
次袁說友巫山十二峰二十五韻
作者：毌丘恪
朝代：宋

縑素巧貌溪山姿，寶藏肯笑虎頭癡。
何人夜半胠篋去，信爲羽化無疑遲。
魏明不惜萬夫力，鑿山累土誇神奇。
景陽突起芳林苑，穀城文石光參差。
葉公好龍廣射虎，大方安能不笑之。
至人於物特寓目，遠象過眼心弗隨。
我公看山正如此，肯趁兒童脚力疲。
胸中五嶽鎮地軸，眼底三辰昭旂旗。
擢由漢庭寵分鉞，來撫蜀土初褰帷。
巫山一覽窺妙處，寫入長歌賡竹枝。
坐令十二峰增重，已覺氣壓嵩華低。
太室少室敢輩行，小孤大孤何兒嬉。
岱宗日觀峻徒爾，崑崙天柱高安爲。
出雲作雨均有是，泥金鏤玉彼一時。
所謂造化一尤物，不在九華真在茲。
中山前言恐遂廢，公之妙論已四馳。
半語猶存大公正，蟠胸經濟看設施。
要令利濟均四海，無間山崖與水湄。
只今蒼生方屬望，休戚在公顰伸眉。
願公更爲天下重，所養自養觀諸頤。
量陂誰復能澂撓，德表居然無磷緇。
巖石巍巍具瞻在，孰不嘆仰聲噫嘻。
又何必東望瀛，南望嶷，北有天後之峻嶺，西有雲表之峨嵋。
與公高名并不朽，配以今日巫山詩。
次袁说友巫山十二峰二十五韵
作者：毌丘恪
朝代：宋

缣素巧貌溪山姿，宝藏肯笑虎头痴。
何人夜半胠箧去，信为羽化无疑迟。
魏明不惜万夫力，凿山累土夸神奇。
景阳突起芳林苑，谷城文石光参差。
叶公好龙广射虎，大方安能不笑之。
至人于物特寓目，远象过眼心弗随。
我公看山正如此，肯趁儿童脚力疲。
胸中五岳镇地轴，眼底三辰昭旗旗。
擢由汉庭宠分钺，来抚蜀土初褰帷。
巫山一览窥妙处，写入长歌赓竹枝。
坐令十二峰增重，已觉气压嵩华低。
太室少室敢辈行，小孤大孤何儿嬉。
岱宗日观峻徒尔，昆崙天柱高安为。
出云作雨均有是，泥金镂玉彼一时。
所谓造化一尤物，不在九华真在兹。
中山前言恐遂废，公之妙论已四驰。
半语犹存大公正，蟠胸经济看设施。
要令利济均四海，无间山崖与水湄。
只今苍生方属望，休戚在公颦伸眉。
愿公更为天下重，所养自养观诸颐。
量陂谁復能澄挠，德表居然无磷缁。
岩石巍巍具瞻在，孰不嘆仰声噫嘻。
又何必东望瀛，南望嶷，北有天后之峻岭，西有云表之峨嵋。
与公高名并不朽，配以今日巫山诗。
次袁说友巫山十二峰二十五韵
作者：毌丘恪
朝代：宋

缣素巧貌溪山姿，宝藏肯笑虎头痴。何人夜半胠箧去，信为羽化无疑迟。魏明不惜万夫力，凿山累土誇神奇。景阳突起芳林苑，谷城文石光参差。叶公好龙广射虎，大方安能不笑之。至人于物特寓目，远象过眼心弗随。我公看山正如此，肯趁儿童脚力疲。胸中五岳镇地轴，眼底三辰昭旂旗。擢由汉庭宠分钺，来抚蜀土初褰帷。巫山一览窥妙处，写入长歌赓竹枝。坐令十二峰增重，已觉气压嵩华低。太室少室敢辈行，小孤大孤何儿嬉。岱宗日观峻徒尔，昆崙天柱高安为。出云作雨均有是，泥金镂玉彼一时。所谓造化一尤物，不在九华真在兹。中山前言恐遂废，公之妙论已四驰。半语犹存大公正，蟠胸经济看设施。要令利济均四海，无间山崖与水湄。只今苍生方属望，休戚在公颦伸眉。愿公更为天下重，所养自养观诸颐。量陂谁复能澄挠，德表居然无磷缁。岩石巍巍具瞻在，孰不叹仰声噫嘻。又何必东望瀛，南望嶷，北有天后之峻岭，西有云表之峨嵋。与公高名并不朽，配以今日巫山诗。
游王官谷
作者：毌沆
朝代：宋

不汙唐家亂，蕭然表聖居。
泉聲輿山色，相得共清虛。
游王官谷
作者：毌沆
朝代：宋
体裁：五言绝句

不污唐家乱，萧然表圣居。泉声舆山色，相得共清虚。
睢阳五老图诗
作者：毕世长
朝代：宋

非才最忝预高年，分务由来近挂冠。
敢造鉅贤论轨躅，幸依都府得盘桓。
篇章捧和惭风雅，眷待优隆荷岁寒。
傥许衰容参盛列，愿凭绘事永传看。
睢阳五老图诗
作者：毕世长
朝代：宋

非才最忝预高年，分务由来近挂冠。敢造钜贤论轨躅，幸依都府得盘桓。篇章捧和惭风雅，眷待优隆荷岁寒。傥许衰容参盛列，愿凭绘事永传看。
和范公希文怀庆朔堂
作者：毕京
朝代：宋
体裁：七言绝句

花木还依旧径栽，春园不惜为谁开。几多民俗熙熙乐，似到老聃台上来。
句·其一
作者：毕仲愈
朝代：宋

徘徊幽兴尽。
句·其三
作者：毕仲愈
朝代：宋

明灯数点林中见，横笛一声烟外闻。
句·其二
作者：毕仲愈
朝代：宋

已招明月移歌扇，更倩春风试舞腰。
句·其二
作者：毕仲愈
朝代：宋

已招明月移歌扇，更倩春风试舞腰。明灯数点林中见，横笛一声烟外闻。
与信阳王君仪司理约游首山寺不遂
作者：毕仲游
朝代：宋
体裁：七言绝句

渡河五里列南山，僧阁连延半岭间。岁暮相招春晚去，出城风雨又空还。
临颍道中值雨
作者：毕仲游
朝代：宋
体裁：七言律诗

野气寒云漫不收，飘风送雨冷飕飕。路长马怯惊蹄滑，巢湿鸦飞打树稠。计拙甘为黄绶吏，途穷空敝黑貂裘。闭门坐卧真安稳，吾道东西不自由。
乙亥岁八月十五日夜同景叔知府少卿翼道提举大夫望月于河中之名阃堂兼简襄守欧三叔弼虢守孙八元忠二首
作者：毕仲游
朝代：宋

上楼初照席，条华渐分明。佳节三秋半，前期一雨晴。冷光天外散，高会世间清。坐久疑轻举，微风习习生。秋深仍雨过，望月宴高城。列岫呈中夜，微云避太清。星沉天若扫，林迥野无声。故友知强健，应同醉五更。
乙亥岁八月十五日夜同景叔知府少卿翼道提举大夫望月于河中之名阃堂兼简襄守欧三叔弼虢守孙八元忠二首·其一
作者：毕仲游
朝代：宋
体裁：五言律诗

上楼初照席，条华渐分明。佳节三秋半，前期一雨晴。冷光天外散，高会世间清。坐久疑轻举，微风习习生。
乙亥岁八月十五日夜同景叔知府少卿翼道提举大夫望月于河中之名阃堂兼简襄守欧三叔弼虢守孙八元忠二首·其二
作者：毕仲游
朝代：宋
体裁：五言律诗

秋深仍雨过，望月宴高城。列岫呈中夜，微云避太清。星沉天若扫，林迥野无声。故友知强健，应同醉五更。
书怀
作者：毕仲游
朝代：宋

高城垒修竹，小舍似山居。
痛饮谋身懒，高歌与世疏。
拂衣惭国士，买钓梦江鱼。
可笑虞卿老，穷愁强着书。
书怀
作者：毕仲游
朝代：宋

高城垒脩竹，小舍似山居。痛饮谋身懒，高歌与世疏。拂衣惭国士，买钓梦江鱼。可笑虞卿老，穷愁强著书。
书轩
作者：毕仲游
朝代：宋
体裁：七言绝句

书轩东向木栏干，寒食相招对酒盘。日色带阴春竟晚，幽花未落蝶成团。
乱水二首
作者：毕仲游
朝代：宋

乱水号新港，颓云蘸古城。山楼遥出没，野日自昏明。树冷禽声灭，霜高鹘翅轻。梦归今未得，寂寞寸心惊。水落芙蕖老，山高薜荔长。野云吹不断，晚雨气先凉。信笔题诗逸，停杯漉酒忙。酣歌露双足，有意濯沧浪。
乱水二首·其一
作者：毕仲游
朝代：宋
体裁：五言律诗

乱水号新港，颓云蘸古城。山楼遥出没，野日自昏明。树冷禽声灭，霜高鹘翅轻。梦归今未得，寂寞寸心惊。
乱水二首·其二
作者：毕仲游
朝代：宋
体裁：五言律诗

水落芙蕖老，山高薜荔长。野云吹不断，晚雨气先凉。信笔题诗逸，停杯漉酒忙。酣歌露双足，有意濯沧浪。
五更
作者：毕仲游
朝代：宋

五更不成梦，起坐倚东壁。晓月下中天，照我西屋白。路行相冲冲，林宿闻哑哑。便欲就巾冠，巾冠正狼籍。
五更
作者：毕仲游
朝代：宋

五更不成梦，起坐倚东壁。
晓月下中天，照我西屋白。
路行相衝衝，林宿闻哑哑。
便欲就巾冠，巾冠正狼籍。
五更有感
作者：毕仲游
朝代：宋
体裁：七言绝句

杯酒虽同兴自殊，夜来不寤自嘻吁。五更月落窗还暗，愁听山禽叫勃姑。
从军还京赠罗适正之奉议
作者：毕仲游
朝代：宋
体裁：五言律诗

一别书浑废，相逢老可嗟。免为边地鬼，还宿故人家。塞路风霜恶，京尘岁月赊。衰颜不重少，儿戏炼丹砂。
从范龙图月下泛舟
作者：毕仲游
朝代：宋

年丰闾里安，岁晚生事歇。官池公载酒，痛饮消日月。迫冬上青林，山气凋人发。坐若江海游，楼船中夜发。冷光飞太虚，照我盘中蕨。清影落潭心，逃遁蛟龙没。如穷河源邈，相见昆崙崒。怪石钩我衣，嵌空尽山骨。上宾富佳咏，音动鼋鼍窟。涌溢词有源，倒恐三江竭。公怀沧洲趣，一夕梦南越。别有谏诤姿，屹如韦补阙。
从范龙图月下泛舟
作者：毕仲游
朝代：宋

年丰闾里安，岁晚生事歇。
官池公载酒，痛饮消日月。
迫冬上青林，山气凋人髮。
坐若江海游，楼船中夜发。
冷光飞太虚，照我盘中蕨。
清影落潭心，逃遁蛟龙没。
如穷河源邈，相见昆崙崒。
怪石鈎我衣，嵌空尽山骨。
上宾富佳咏，音动鼋鼍窟。
涌溢词有源，倒恐三江竭。
公怀沧洲趣，一夕梦南越。
别有谏诤姿，屹如韦补阙。
从霍丘赴六邑道中即事
作者：毕仲游
朝代：宋
体裁：七言绝句

野塘无渡水潺潺，五月凉于八月间。传语弟兄今好在，有声相唤即西还。
代范德孺挽李稷运使四首
作者：毕仲游
朝代：宋

倥偬军中事，飞腾使者尊。龙冈虽有地，马革返无门。未见朝廷诔，空遗子弟恩。不如行楚泽，先自作招魂。万里魂应返，沙场血未乾。幽明新雨露，恩怨旧衣冠。声作虞歌易，词赓楚些难。莫怜归骨晚，吊奠只空棺。吾道何伸屈，斯人忽已亡。梦妖非二竖，风变哭三良。室有千言记，尘无一窖藏。举头天色在，今古自苍苍。遗札何堪问，知无封禅书。杀身今已矣，报国事何如。人去衣冠在，魂来户牖虚。应同广川记，惟见玉蟾蜍。
代范德孺挽李稷运使四首·其二
作者：毕仲游
朝代：宋

万里魂应返，沙场血未乾。幽明新雨露，恩怨旧衣冠。声作虞歌易，词赓楚些难。莫怜归骨晚，吊奠只空棺。
代范德孺輓李稷运使四首·其一
作者：毕仲游
朝代：宋
体裁：五言律诗

倥偬军中事，飞腾使者尊。龙冈虽有地，马革返无门。未见朝廷诔，空遗子弟恩。不如行楚泽，先自作招魂。
代范德孺輓李稷运使四首·其三
作者：毕仲游
朝代：宋
体裁：五言律诗

吾道何伸屈，斯人忽已亡。梦妖非二竖，风变哭三良。室有千言记，尘无一窖藏。举头天色在，今古自苍苍。
代范德孺輓李稷运使四首·其二
作者：毕仲游
朝代：宋

万里魂应返，沙场血未干。
幽明新雨露，恩怨旧衣冠。
声作虞歌易，词赓楚些难。
莫怜归骨晚，弔奠只空棺。
代范德孺輓李稷运使四首·其四
作者：毕仲游
朝代：宋
体裁：五言律诗

遗札何堪问，知无封禅书。杀身今已矣，报国事何如。人去衣冠在，魂来户牖虚。应同广川记，惟见玉蟾蜍。
代范忠宣挽中散某公三首
作者：毕仲游
朝代：宋

平日书生贵，中年使者尊。绣衣虽去国，珠履会填门。奏疏皆民事，遗言为国恩。哭君无好句，端坐独招魂。宿昔函关路，游人作上官。鸡鸣轩盖入，马到吏民安。苦节摧头白，清名过齿寒。生平弹与挂，只是一朝冠。解组将安适，无何乃故乡。门庭虽取次，诗酒是寻常。车过音犹在，琴閒调已亡。因居悟生理，天地只茫茫。
代范忠宣挽中散某公三首·其二
作者：毕仲游
朝代：宋

宿昔函关路，游人作上官。鸡鸣轩盖入，马到吏民安。苦节摧头白，清名过齿寒。生平弹与挂，只是一朝冠。
代范忠宣輓中散某公三首·其一
作者：毕仲游
朝代：宋
体裁：五言律诗

平日书生贵，中年使者尊。绣衣虽去国，珠履会填门。奏疏皆民事，遗言为国恩。哭君无好句，端坐独招魂。
代范忠宣輓中散某公三首·其三
作者：毕仲游
朝代：宋
体裁：五言律诗

解组将安适，无何乃故乡。门庭虽取次，诗酒是寻常。车过音犹在，琴閒调已亡。因居悟生理，天地只茫茫。
代范忠宣輓中散某公三首·其二
作者：毕仲游
朝代：宋

宿昔函关路，游人作上官。
鷄鸣轩盖入，马到吏民安。
苦节摧头白，清名过齿寒。
生平弹与挂，只是一朝冠。
会草堂尝酒戏成四十字呈子思舅
作者：毕仲游
朝代：宋

白酒旋开封，身如鸟出笼。愁肠先抹倒，醉眼任矇松。瓮近那妨就，杯寒且更烘。翁居镇如此，我马又西东。
会草堂尝酒戏成四十字呈子思舅
作者：毕仲游
朝代：宋

白酒旋开封，身如鸟出笼。
愁肠先抹倒，醉眼任蒙松。
瓮近那妨就，杯寒且更烘。
翁居镇如此，我马又西东。
伤春
作者：毕仲游
朝代：宋

人伤春色老，我伤春色深。
桃花未肯落，半月羁吾心。
有酒且斟酒，无酒将奚斟。
有诗谩吟诗，无诗将奚吟。
诗酒两不得，坐媿桃花林。
咄嗟富家儿，满堂收黄金。
伤春
作者：毕仲游
朝代：宋

人伤春色老，我伤春色深。桃花未肯落，半月羁吾心。有酒且斟酒，无酒将奚斟。有诗谩吟诗，无诗将奚吟。诗酒两不得，坐愧桃花林。咄嗟富家儿，满堂收黄金。
余除铸钱使者居厚除尚书郎俄皆销印即事二首呈居厚·其一
作者：毕仲游
朝代：宋

出处平生大致同，中间得失等鸡虫。
髠髦昔似晋羣谢，华髮今成楚两龙。
握有兰香为子祟，御无铜臭坐余穷。
善和旧宅残书卷，只合连床听晓钟。
佳辰
作者：毕仲游
朝代：宋

春风雪中来，吹我堂上茵。斑衣次命服，左右如卿云。芳樽洗复酌，再拜属吾亲。亲年如大家，四子十二孙。子孙亦何事，忠孝而能文。请看今世愿，不必辞贱贫。三牲苦易得，轩冕祇荣身。愿以五百岁，献母为一春。
佳辰
作者：毕仲游
朝代：宋

春风雪中来，吹我堂上茵。
斑衣次命服，左右如卿云。
芳樽洗復酌，再拜属吾亲。
亲年如大家，四子十二孙。
子孙亦何事，忠孝而能文。
请看今世愿，不必辞贱贫。
三牲苦易得，轩冕祇荣身。
愿以五百岁，献母为一春。
佳辰二首
作者：毕仲游
朝代：宋

傍腊春犹远，佳辰气自和。慈颜亲事少，寿相比人多。姊妹新为会，儿童预作歌。莱衣容醉倒，始奈锦茵何。户内三千口，谁为第一樽。清风传旧族，阴德助吾门。阿母神仙降，班姑法度存。他年堂上燕，侍立见玄孙。
佳辰二首·其一
作者：毕仲游
朝代：宋
体裁：五言律诗

傍腊春犹远，佳辰气自和。慈颜亲事少，寿相比人多。姊妹新为会，儿童预作歌。莱衣容醉倒，始奈锦茵何。
佳辰二首·其二
作者：毕仲游
朝代：宋
体裁：五言律诗

户内三千口，谁为第一樽。清风传旧族，阴德助吾门。阿母神仙降，班姑法度存。他年堂上燕，侍立见玄孙。
侄马子试晬
作者：毕仲游
朝代：宋
体裁：五言律诗

去岁当今日，儿生在北堂。眉疏才必秀，耳大寿应长。乳骥蹄犹小，冥鸿翼未张。吾门如可大，藉汝志强梁。
依韵和祖休承议
作者：毕仲游
朝代：宋

吾闻明霞之绮良工造，若比君诗工不到。掷地方知作者神，补天非是常人巧。放怀似觉乾坤小，名节虽高心事少。君不见汉阴有丈夫，脚踏空山树芝草。
依韵和祖休承议
作者：毕仲游
朝代：宋

吾闻明霞之绮良工造，若比君诗工不到。
掷地方知作者神，补天非是常人巧。
放怀似觉干坤小，名节虽高心事少。
君不见汉阴有丈夫，脚踏空山树芝草。
信阳军筵设乐口号二首
作者：毕仲游
朝代：宋

谈笑西州塞上春，归来不薄两朱轮。功名致主期三代，忠孝传家第一人。御史平生能许国，将军未老肯谋身。义阳今与淮阳比，汲孺当年亦谏臣。曾将行事著成书，前世尝闻近世无。帝阙天门辞禁近，蜀山秦塞任崎岖。殿帷昔用书囊染，皮几今随道帽乌。忠孝成名生计懒，义田十顷近苏湖。
信阳军筵设乐口号二首·其一
作者：毕仲游
朝代：宋
体裁：七言律诗

谈笑西州塞上春，归来不薄两朱轮。功名致主期三代，忠孝传家第一人。御史平生能许国，将军未老肯谋身。义阳今与淮阳比，汲孺当年亦谏臣。
信阳军筵设乐口号二首·其二
作者：毕仲游
朝代：宋

曾将行事着成书，前世尝闻近世无。
帝阙天门辞禁近，蜀山秦塞任崎岖。
殿帷昔用书囊染，皮几今随道帽乌。
忠孝成名生计懒，义田十顷近苏湖。
信阳军筵设乐口号二首·其二
作者：毕仲游
朝代：宋

曾将行事著成书，前世尝闻近世无。帝阙天门辞禁近，蜀山秦塞任崎岖。殿帷昔用书囊染，皮几今随道帽乌。忠孝成名生计懒，义田十顷近苏湖。
信阳道中避暑
作者：毕仲游
朝代：宋
体裁：五言律诗

下马汤家市，前村数里赊。败篱瓜少蔓，簇舍豆先花。放袖从风入，停鞍待日斜。欲知为客恨，更久不成家。
偶题
作者：毕仲游
朝代：宋

拄杖行行去路遥，城荒树老色萧条。
颍州寺裏僧知否，夜梦常游飞盖桥。
偶题
作者：毕仲游
朝代：宋

拄杖行行去路遥，城荒树老色萧条。颍州寺里僧知否，夜梦常游飞盖桥。
入内考进士同考官唱和三首
作者：毕仲游
朝代：宋

早岁成名地已尊，徘徊五十始乘轩。官同长孺宁居后，疏似王阳独上言。道气郁纡灊岭秀，词源浩瀚峡江浑。研朱共较公孙策，坐觉文风似建元。未得还家意不忙，日斜人散傍修廊。白头已向新吟懒，青眼相逢旧话长。高阁无声沉昼漏，侧门有路想天章。闻公自谓忘怀者，今日情怀岂易忘。明光寓直偶然同，八百儒衣度汉宫。下笔春雷从地起，举头帝座在天中。条陈不啻三千牍，品藻今惟六七公。况是篇章容易得，好令编集附唐风。
入内考进士同考官唱和三首·其一
作者：毕仲游
朝代：宋

早岁成名地已尊，徘徊五十始乘轩。官同长孺宁居后，疏似王阳独上言。道气郁纡灊岭秀，词源浩瀚峡江浑。研朱共较公孙策，坐觉文风似建元。
入内考进士同考官唱和三首·其一
作者：毕仲游
朝代：宋

早岁成名地已尊，徘徊五十始乘轩。
官同长孺宁居后，疏似王阳独上言。
道气鬰纡灊岭秀，词源浩瀚峡江浑。
研朱共较公孙策，坐觉文风似建元。
入内考进士同考官唱和三首·其三
作者：毕仲游
朝代：宋
体裁：七言律诗

明光寓直偶然同，八百儒衣度汉宫。下笔春雷从地起，举头帝座在天中。条陈不啻三千牍，品藻今惟六七公。况是篇章容易得，好令编集附唐风。
入内考进士同考官唱和三首·其二
作者：毕仲游
朝代：宋
体裁：七言律诗

未得还家意不忙，日斜人散傍修廊。白头已向新吟懒，青眼相逢旧话长。高阁无声沉昼漏，侧门有路想天章。闻公自谓忘怀者，今日情怀岂易忘。
兴龙节
作者：毕仲游
朝代：宋

簪笏千官拱帝宸，四方同日燕君恩。五弦度曲南风应，万寿称觞北极尊。金奏无哗覃雨露，瑶图有算比乾坤。愿为善颂赓天保，如日如山万子孙。
兴龙节
作者：毕仲游
朝代：宋

簪笏千官拱帝宸，四方同日燕君恩。
五弦度曲南风应，万寿称觞北极尊。
金奏无譁覃雨露，瑶图有算比干坤。
愿为善颂赓天保，如日如山万子孙。
内中考进士
作者：毕仲游
朝代：宋
体裁：七言律诗

北风吹雪舞长廊，束带三千笔阵忙。地色不通金琐涩，天香未散玉炉光。龙墀暴涨词源涌，鹤驾迷空羽卫翔。三月汉庭重射策，几人弹帻待王阳。
再和孔毅夫省宿
作者：毕仲游
朝代：宋

吾懒不阅书，知书不我阅。双瞳瞀仍眵，四体病如苶。黑须忽已苍，但未头如雪。空食竟何裨，留连惊岁月。
再和孔毅夫省宿
作者：毕仲游
朝代：宋

吾懒不阅书，知书不我阅。
双瞳瞀仍眵，四体病如苶。
黑鬚忽已苍，但未头如雪。
空食竟何裨，留连惊岁月。
再次韵
作者：毕仲游
朝代：宋

散发行歌意自如，不须身作蠹书鱼。相逢酌酒弹棋外，共杵丹砂试药垆。
再次韵
作者：毕仲游
朝代：宋

散髮行歌意自如，不须身作蠹书鱼。
相逢酌酒弹棋外，共杵丹砂试药垆。
再至兖州简晁十二子履
作者：毕仲游
朝代：宋

送客客未至，自作河梁游。
清澜浴晓日，烂漫黄金浮。
苹藻飘不断，怅望莲亭幽。
忆君古堞诗，八月如转头。
再至兖州简晁十二子履
作者：毕仲游
朝代：宋

送客客未至，自作河梁游。清澜浴晓日，烂漫黄金浮。蘋藻飘不断，怅望莲亭幽。忆君古堞诗，八月如转头。
出巡河东与徐勋宣德
作者：毕仲游
朝代：宋
体裁：五言律诗

防敌无时节，论兵有是非。屯营蕃马健，部落汉人稀。土屋穿寒月，毡裘护铁衣。相逢一樽酒，分首雪中归。
出郊
作者：毕仲游
朝代：宋
体裁：五言律诗

出郊虽未远，已似恶尘埃。径稳车先到，门閒客自开。花从今日见，会是隔年来。载酒无知数，挥金可快哉。
别从事
作者：毕仲游
朝代：宋

从事归来半白头，吾今便欲别南州。穿花载酒知难得，散发行歌且自由。官小恰为黄绶吏，兴浓思共赤松游。莫嫌颍上生涯少，会向焦陂买钓舟。
别从事
作者：毕仲游
朝代：宋

从事归来半白头，吾今便欲别南州。
穿花载酒知难得，散髮行歌且自由。
官小恰为黄绶吏，兴浓思共赤松游。
莫嫌颍上生涯少，会向焦陂买钓舟。
即事二首
作者：毕仲游
朝代：宋

屋破风斜漏不休，布衾无里卧穷秋。贫家未说田家苦，狼籍残书湿自收。溪回带树弯弯绿，山远迎人步步高。春水满塘颓岸去，也如江上见风涛。
即事二首·其一
作者：毕仲游
朝代：宋

屋破风斜漏不休，布衾无裏卧穷秋。
贫家未说田家苦，狼籍残书湿自收。
即事二首·其一
作者：毕仲游
朝代：宋

屋破风斜漏不休，布衾无里卧穷秋。贫家未说田家苦，狼籍残书湿自收。
即事二首·其二
作者：毕仲游
朝代：宋

溪回带树弯弯绿，山远迎人步步高。春水满塘颓岸去，也如江上见风涛。
即事二首·其二
作者：毕仲游
朝代：宋

溪迴带树弯弯绿，山远迎人步步高。
春水满塘颓岸去，也如江上见风涛。
古冢行
作者：毕仲游
朝代：宋

朝行古冢东，暮行古冢西。冢中古人骨已朽，冢外游子今何之。朝食古道南，暮食古道北。道傍古迹不可见，道上行人常役役。古人居今人必爱，今有古人人不识。面前和好儿女颜，背后往往张弓射。拂衣归去非不会，无宅无田归未得。长靴短笏随众人，敛首低颜为俗客。深居晏坐尚恐喧，平路缓行犹恐蹶。口中有声未尝吐，咽入喉咙化为血。君不见谷口郑子真，又不见蜀中扬子云。子真老死耕岩石，子云嗜酒惟醺醺。丈夫穷达皆有命，万事得失非由人。街头沽贩味虽薄，犹可赊来倾入唇。
古冢行
作者：毕仲游
朝代：宋

朝行古冢东，暮行古冢西。
冢中古人骨已朽，冢外游子今何之。
朝食古道南，暮食古道北。
道傍古迹不可见，道上行人常役役。
古人居今人必爱，今有古人人不识。
面前和好儿女颜，背后往往张弓射。
拂衣归去非不会，无宅无田归未得。
长靴短笏随众人，敛首低颜为俗客。
深居晏坐尚恐喧，平路缓行犹恐蹶。
口中有声未尝吐，嚥入喉咙化为血。
君不见谷口郑子真，又不见蜀中扬子云。
子真老死耕岩石，子云嗜酒惟醺醺。
丈夫穷达皆有命，万事得失非由人。
街头沽贩味虽薄，犹可赊来倾入唇。
古寺
作者：毕仲游
朝代：宋
体裁：古风

崎岖五六州，夏行今欲雪。乱山出已尽，平地心目豁。晴日午未温，霜云晚如泼。萧疏秦树远，旷荡周原阔。径竹掩招提，门庭苦凄飒。廊低不可步，壁朽何堪剳。岁月惊转头，是非纷若栉。行归聊可悲，再出尤凛冽。用此免饥寒，谋生一何拙。
句
作者：毕仲游
朝代：宋

都无俗到来。
和僧圆益
作者：毕仲游
朝代：宋
体裁：七言绝句

山峰望处人难到，草径行来马自知。多谢山僧扫尘壁，我今有意不能题。
和僧圆益先到灵泉
作者：毕仲游
朝代：宋
体裁：七言绝句

无烟远数三千嶂，有马同驱十二蹄。却喜山前堪洗耳，水声激激听寒溪。
和僧圆益晚归三峰
作者：毕仲游
朝代：宋
体裁：七言律诗

昨朝分路指溪泉，今日怜师寄一篇。归去且看松径绿，重来应见杏花妍。风吹林杪声初闹，日晒墙阴影渐延。待得青春夜如昼，却烦相唤咏婵娟。
和僧圆益题灵泉
作者：毕仲游
朝代：宋
体裁：古风

我思灵泉游，不免去闾里。山寒景更清，触目皆可喜。兹泉何潺潺，宛若云雾起。酌之无浅深，那再问泥滓。盘盘山为腹，凿凿石为齿。喷薄无四时，其灵止如此。斯言闻于人，岂得尽其理。更唤山老来，烦师问初始。
和十一舅题金虾蟆
作者：毕仲游
朝代：宋
体裁：五言绝句

石窟昔藏金，蟾光射百寻。今朝在何处，山景正阴阴。
和吕纪常奉使契丹
作者：毕仲游
朝代：宋
体裁：七言律诗

雪压胡沙老上庭，春华虽减使华增。且看意气并人物，未说文章与吏能。靴淀早行围晓月，滹沱还渡坼春冰。红牙新下都司诰，异日应须五色绫。
和夷仲兄嵩山岳寺会宿
作者：毕仲游
朝代：宋
体裁：七言律诗

相迎终日踏泥沙，行过山南路更赊。虽有风光堪共赏，自怜诗酒属吾家。野僧好事招题壁，稚子无端爱折花。官冷囊空不须问，此身强健自生涯。
和夷仲兄舟次苍陵
作者：毕仲游
朝代：宋
体裁：七言绝句

苍陵每过怯舟还，闻说蛟龙在水间。今我到来都不问，一声鸣橹见青山。
和夷仲寄仲纯叔弼
作者：毕仲游
朝代：宋

流水无声冻未销，故人何日许相招。
霜花开徧城头树，月色应添淮上桥。
十载尘埃身碌碌，百年杯酒意飘飘。
弟兄已有东归意，早晚同来采药苗。
和夷仲寄仲纯叔弼
作者：毕仲游
朝代：宋

流水无声冻未销，故人何日许相招。霜花开遍城头树，月色应添淮上桥。十载尘埃身碌碌，百年杯酒意飘飘。弟兄已有东归意，早晚同来采药苗。
和子思舅氏晚出崇因之什
作者：毕仲游
朝代：宋
体裁：古风

烟花寒已凝，风色寒犹恶。路雪爱萦绵，檐澌讶垂箨。途行想前事，数岁只如昨。渐欲过阴崖，愁看冰凿凿。
和子瞻题文周翰郭熙平远图二首
作者：毕仲游
朝代：宋

窗间咫尺似天边，不识应言小辋川。闻说平居心目倦，暂开黄卷即醒然。木落山空九月秋，画时应欲遣人愁。因思梦泽经由处，二十年间若转头。
和子瞻题文周翰郭熙平远图二首·其一
作者：毕仲游
朝代：宋
体裁：七言绝句

窗间咫尺似天边，不识应言小辋川。闻说平居心目倦，暂开黄卷即醒然。
和子瞻题文周翰郭熙平远图二首·其二
作者：毕仲游
朝代：宋
体裁：七言绝句

木落山空九月秋，画时应欲遣人愁。因思梦泽经由处，二十年间若转头。
和孔毅夫学士题小阁
作者：毕仲游
朝代：宋

共坐既云隘，出也欲何之。晴窗日可负，此地猜琉璃。朝衣虽已穿，襆被亦已迟。缅思庐霍胜，入手当何时。
和孔毅夫学士题小阁
作者：毕仲游
朝代：宋

共坐既云隘，出也欲何之。
晴窗日可负，此地猜瑠璃。
朝衣虽已穿，襥被亦已迟。
缅思庐霍胜，入手当何时。
和孔毅夫省宿
作者：毕仲游
朝代：宋

拙学如拙商，欲益翻折阅。壮心消已尽，况复形羸苶。君年虽不少，面目犹冰雪。汉署夜如何，青灯兼白月。
和孔毅夫省宿
作者：毕仲游
朝代：宋

拙学如拙商，欲益翻折阅。
壮心消已尽，况復形羸苶。
君年虽不少，面目犹冰雪。
汉署夜如何，青灯兼白月。
和宋宁道太祝简陈济翁
作者：毕仲游
朝代：宋
体裁：七言绝句

从吾坦率任吾真，每到花时得意新。但恐诗人足离别，此生何处不逢春。
和宋开叔监簿解榜
作者：毕仲游
朝代：宋
体裁：七言绝句

衣冠相见虽甥舅，场屋同游若弟兄。今日青云皆有意，他时白首见功名。
和宋开叔韵游风穴山白云寺
作者：毕仲游
朝代：宋
体裁：七言律诗

人去人来半日间，徘徊绝顶觉身閒。风云不动心犹恐，星斗相辉手可攀。皂盖远如天上至，篮舆曾记月中还。防身一剑今谁倚，何必崆峒始是山。
和宋成伯
作者：毕仲游
朝代：宋
体裁：五言律诗

度日门长掩，寻春事已非。鹊惊随吏散，燕熟傍人飞。手拙裁书懒，头昏漉酒稀。坐来空咄咄，不是悟禅机。
和希之
作者：毕仲游
朝代：宋
体裁：五言绝句

幽禅吾不学，静处岂无心。日转眠双树，风和散两襟。
和希鲁四兄奉议陪蒲守景叔学士宴名阃堂书事
作者：毕仲游
朝代：宋

大栋修梁城北楼，使君冠盖簇楼头。左山右水足清会，吊古怀贤非俗流。月出长天犹未夕，风来大暑顿成秋。登高能赋真吾事，未及相如死不休。
和希鲁四兄奉议陪蒲守景叔学士宴名阃堂书事
作者：毕仲游
朝代：宋

大栋修梁城北楼，使君冠盖簇楼头。
左山右水足清会，弔古怀贤非俗流。
月出长天犹未夕，风来大暑顿成秋。
登高能赋真吾事，未及相如死不休。
和晁秘校
作者：毕仲游
朝代：宋

墙湿生野蒿，檐低胁嘉树。
凉飈屋上过，故以逃大暑。
念彼远戍人，荷戈事军旅。
而我幸安宁，尚愧林泉主。
和晁秘校
作者：毕仲游
朝代：宋

墙湿生野蒿，檐低胁嘉树。凉飙屋上过，故以逃大暑。念彼远戍人，荷戈事军旅。而我幸安宁，尚愧林泉主。
和李善初会张范二公
作者：毕仲游
朝代：宋
体裁：五言律诗

会面虽难得，亲情岂易忘。定须留客醉，应话老夫忙。地去朝门远，身依古寺凉。相逢拚一醉，千日未为长。
和李文叔寄虢州孙元忠学士
作者：毕仲游
朝代：宋
体裁：七言律诗

病懒逢春不似春，已衰心力未閒身。入关胜迹都题汉，度陇方言漫计秦。人会一时亲贾马，交情千里属雷陈。渐知归计无多事，只待男婚女嫁人。
和梅德充见寄
作者：毕仲游
朝代：宋

前年离陕宴溪傍，白发苍颜各老郎。亲意百年杨仲武，友情千里晋真长。论诗手出都官藁，好事家传侍读香。书到并州何处觅，柳溪高会正传觞。
和梅德充见寄
作者：毕仲游
朝代：宋

前年离陕宴溪傍，白髮苍颜各老郎。
亲意百年杨仲武，友情千里晋真长。
论诗手出都官藁，好事家传侍读香。
书到并州何处觅，柳溪高会正传觞。
和欧阳伯和见寄
作者：毕仲游
朝代：宋

自笑无能与世疏，此身疑作野人居。穿花载酒虽难得，散发行歌许自如。赖有儿童守门户，不妨宾客到阶除。会须拂拭乌皮几，准拟虞卿共著书。
和欧阳伯和见寄
作者：毕仲游
朝代：宋

自笑无能与世疏，此身疑作野人居。
穿花载酒虽难得，散髮行歌许自如。
頼有儿童守门户，不妨宾客到阶除。
会须拂拭乌皮几，准拟虞卿共着书。
和河南尹上清宫祈雪
作者：毕仲游
朝代：宋

旌旄十里驻邙山，夜醮琳宫太古坛。宝殿降真方隐隐，大田弥望已漫漫。抚封和气通为润，载路欢谣不避寒。琼苑玉楼扃大内，惟瞻银阙在云端。
和河南尹上清宫祈雪
作者：毕仲游
朝代：宋

旌旄十里驻邙山，夜醮琳宫太古坛。
宝殿降真方隠隠，大田弥望已漫漫。
抚封和气通为润，载路欢谣不避寒。
琼苑玉楼扃大内，惟瞻银阙在云端。
和董十二司户见寄
作者：毕仲游
朝代：宋

官居破屋两三间，佳客留连我厚颜。
一月俸余纔有酒，十分地僻却无山。
折腰州县慵来久，散髮江湖愿未还。
不是清朝甘吏隠，偶因多病伏安闲。
和董十二司户见寄
作者：毕仲游
朝代：宋

官居破屋两三间，佳客留连我厚颜。一月俸馀才有酒，十分地僻却无山。折腰州县慵来久，散发江湖愿未还。不是清朝甘吏隐，偶因多病伏安闲。
和赵尧夫晨起
作者：毕仲游
朝代：宋

留连夜色城中月，造作秋声雨后桐。残烛有花非目眩，宿酲无病似头风。未从丹灶游方外，且对黄粱说梦中。三十万家天欲晓，非烟非雾气葱葱。
和赵尧夫晨起
作者：毕仲游
朝代：宋

留连夜色城中月，造作秋声雨后桐。
残烛有花非目眩，宿酲无病似头风。
未从丹竈游方外，且对黄粱说梦中。
三十万家天欲晓，非烟非雾气葱葱。
和赵达夫入试院
作者：毕仲游
朝代：宋

不带书来倦日长，诗传新语似襄阳。
工夫不比唐风集，气味如闻汉着香。
醉酒典衣吾已老，赐袍夺锦子行将。
凭诗更作骚人体，为说幽兰静处芳。
和赵达夫入试院
作者：毕仲游
朝代：宋

不带书来倦日长，诗传新语似襄阳。工夫不比唐风集，气味如闻汉著香。醉酒典衣吾已老，赐袍夺锦子行将。凭诗更作骚人体，为说幽兰静处芳。
和钱穆父舍人
作者：毕仲游
朝代：宋
体裁：七言律诗

簪笏三人共一班，仙凡回首不相关。连名花判围宫砚，隔坐香焚暗博山。红药对开阶两畔，紫宸入侍殿中间。更知外省文书少，草罢词头阁老閒。
和陈子仪
作者：毕仲游
朝代：宋
体裁：七言绝句

临行又探北园芳，且欲相延伴酒觞。不似春花少颜色，只看蜂蝶逐风狂。
和陈子思宿陈家寺
作者：毕仲游
朝代：宋
体裁：七言绝句

诗老才多又好奇，吟来直欲压玄晖。帷子不奈思家意，梦逐山云一夜归。
和陈子思晚出崇因
作者：毕仲游
朝代：宋

两山夹路郁崔嵬，云缕飞空似剪裁。此日定须相别去，瓮中残酒待谁开。
和陈子思晚出崇因
作者：毕仲游
朝代：宋

两山夹路鬰崔嵬，云缕飞空似剪裁。
此日定须相别去，瓮中残酒待谁开。
和陈子思游灵泉山
作者：毕仲游
朝代：宋
体裁：五言绝句

婆娑盘石大，狼籍野云多。借问山中客，桃源路几何。
和陈子思舅探梅
作者：毕仲游
朝代：宋
体裁：七言律诗

晓过东堂探早梅，山翁指处一枝开。只怜旧路无人到，谁为新诗有意裁。晚雪欺凌空自怨，春风吹拂似相猜。更须催问今朝客，有酒有花宜早来。
和陈子思谢见过
作者：毕仲游
朝代：宋

入城那复得逍遥，酒熟花开却见招。从此相思不须说，只将诗句写无聊。
和陈子思谢见过
作者：毕仲游
朝代：宋

入城那復得逍遥，酒熟花开却见招。
从此相思不须说，只将诗句写无聊。
和陈子思马上口占令益师携茶纸赴会之作二首
作者：毕仲游
朝代：宋

几时曾买建溪芽，小箧深藏品必嘉。豫约今朝狂醉后，须烦同泛一瓯花。早携数幅过山隅，明日诗情各有馀。案上罗文如已少，金花银叶也堪书。
和陈子思马上口占令益师携茶纸赴会之作二首·其一
作者：毕仲游
朝代：宋
体裁：七言绝句

几时曾买建溪芽，小箧深藏品必嘉。豫约今朝狂醉后，须烦同泛一瓯花。
和陈子思马上口占令益师携茶纸赴会之作二首·其二
作者：毕仲游
朝代：宋

早携数幅过山隅，明日诗情各有余。
案上罗文如已少，金花银叶也堪书。
和陈子思马上口占令益师携茶纸赴会之作二首·其二
作者：毕仲游
朝代：宋

早携数幅过山隅，明日诗情各有馀。案上罗文如已少，金花银叶也堪书。
城中见山
作者：毕仲游
朝代：宋
体裁：古风

尘埃埋马足，人事如鼎沸。朝餔尚不厌，何暇论身计。北山十里近，云色带阴翳。日日在目前，无由谢城市。
夜宿崇因寺述怀奉呈诸公
作者：毕仲游
朝代：宋

月老庭除白，火明山顶高。酒容无俗客，诗兴任吾曹。促席暂欢谑，思家还郁陶。坐闻钟磬响，那免话离骚。
夜宿崇因寺述怀奉呈诸公
作者：毕仲游
朝代：宋

月老庭除白，火明山顶高。
酒容无俗客，诗兴任吾曹。
促席暂讙谑，思家还鬰陶。
坐闻钟磬响，那免话离骚。
夜雨
作者：毕仲游
朝代：宋
体裁：五言律诗

夜雨洗残暑，秋风应候来。庭柯色未减，黄菊意将开。布被已思夹，霜钟渐欲催。岁华空向晚，心事日成灰。
天磨石
作者：毕仲游
朝代：宋
体裁：七言绝句

玉京传诏下南山，镌凿高崖使转旋。大匠不知人世用，未施轮轴便升天。
奉呈中叔仙翁觊永光和
作者：毕仲游
朝代：宋

两君相得富家声，书字题诗别有名。健笔九分张长史，苦吟再产谢宣城。门閒掩月居人少，木老凌风直舍清。顾我菲才空有愿，愿同吏隐过升平。
奉呈中叔仙翁觊永光和
作者：毕仲游
朝代：宋

两君相得富家声，书字题诗别有名。
健笔九分张长史，苦吟再产谢宣城。
门閒掩月居人少，木老凌风直舍清。
顾我菲才空有愿，愿同吏隠过昇平。
定居
作者：毕仲游
朝代：宋
体裁：五言律诗

腊尽风霜急，东城始定居。豫抄新岁酒，却读少年书。好事心浑懒，谈空病未除。转头成四十，吾道竟何如。
宿崇因寺十韵
作者：毕仲游
朝代：宋
体裁：古风

山大石岩岩，平川沙莽莽。深崖忽有路，一寺何高敞。彼僧胡为知，迎我共攀上。夜深眺前峰，百里如指掌。诗翁旋沽酒，欲得咏今曩。下笔皆珠玑，嗟予岂能仰。往来气益乘，欲敌不敢往。回笑尘埃人，何殊在罗网。吟哦不自制，逸韵弥清响。便可书壁东，留为异时赏。
寄南斋诸君兼简牧之公远
作者：毕仲游
朝代：宋
体裁：五言律诗

寄语生平友，暌违情若何。每斟樽内酒，常忆醉时歌。大赋相如巧，新诗子建多。幸烦传数纸，且欲恣吟哦。
寄成都宇文裘
作者：毕仲游
朝代：宋

春深相别已秋深，日戴乌巾绕竹林。斫得鱼竿长十丈，无由同钓锦江心。
寄成都宇文裘
作者：毕仲游
朝代：宋

春深相别已秋深，日戴乌巾遶竹林。
斫得鱼竿长十丈，无由同钓锦江心。
寄欧蔡二家兄弟
作者：毕仲游
朝代：宋

人静身閒日月迟，酒来谁共倒玻璃。
吟如岘首山前过，醉似武陵溪畔迷。
新梦未曾离颍上，旧交长是忆淮西。
郡城到处频行乐，驷马馿车理却齐。
寄欧蔡二家兄弟
作者：毕仲游
朝代：宋

人静身閒日月迟，酒来谁共倒玻璃。吟如岘首山前过，醉似武陵溪畔迷。新梦未曾离颍上，旧交长是忆淮西。郡城到处频行乐，驷马驴车理却齐。
寄蔡州欧阳仲纯
作者：毕仲游
朝代：宋
体裁：七言绝句

东西相去若比邻，肥马轻裘有故人。美酒如霞花似锦，莫令辜负汝阳春。
寄郑介夫
作者：毕仲游
朝代：宋
体裁：五言律诗

郑子安强否，梅花万里春。如何投虎穴，直欲犯龙鳞。北阙今无数，南方信有人。可怜妻子在，年少不谋身。
寄郓州李常武兼简王希才先生须城王敦夫
作者：毕仲游
朝代：宋
体裁：七言律诗

胡髯洛面少知音，会爱清閒忙至今。负郭买田元有意，上书论事已无心。参军近日诗情老，居士从来理性深。若见须城王令尹，为言憔悴白头吟。
寄颍川欧阳仲纯兄弟
作者：毕仲游
朝代：宋
体裁：七言绝句

早来檐雨泻空阶，投晚阴云四向开。最好西湖今夜月，不知谁在女郎台。
寓宿乐明之殿直家戏作
作者：毕仲游
朝代：宋
体裁：五言律诗

地狭开炉小，门深掩径斜。雨寒冰裹木，风怒雪翻车。北第频留客，南园欲探花。我身无定所，酒到是吾家。
寿李少卿
作者：毕仲游
朝代：宋

佳辰溯中元，大第罗燕席。今岁共兹日，冠盖合佳客。中堂上寿迟，喜气生四壁。男女燕雁行，樽俎皆润泽。惟公台省旧，况是文章伯。明星在中天，五福阴有力。惟兹基本厚，未止家万石。共揖庙堂尊，苍生日安宅。南园椿已大，悠久与之敌。长看堂上儿，白头衣五色。
寿李少卿
作者：毕仲游
朝代：宋

佳辰遡中元，大第罗燕席。
今岁共兹日，冠盖合佳客。
中堂上寿迟，喜气生四壁。
男女燕雁行，樽俎皆润泽。
惟公台省旧，况是文章伯。
明星在中天，五福阴有力。
惟兹基本厚，未止家万石。
共揖庙堂尊，苍生日安宅。
南园椿已大，悠久与之敌。
长看堂上儿，白头衣五色。
将次六邑读子美诗有感
作者：毕仲游
朝代：宋
体裁：七言绝句

苏岚背日千盘曲，淝渚迎风四面吹。此水此山吾有恨，杜陵才子不同时。
就南排岸谒宋成伯不值而还蒙诗见赠次韵
作者：毕仲游
朝代：宋

懒作青门客，来寻隐吏居。上堂谁解榻，窥户却还车。似怕临池驿，空翻插架书。生涯知有地，共学灌园蔬。
就南排岸谒宋成伯不值而还蒙诗见赠次韵
作者：毕仲游
朝代：宋

懒作青门客，来寻隠吏居。
上堂谁解榻，窥户却还车。
似怕临池驿，空翻插架书。
生涯知有地，共学灌园蔬。
希鲁奉议四兄生日
作者：毕仲游
朝代：宋

画工画青松，惨淡千年姿。辽鹤俛不啄，又有龟如綦。丈人坐中间，白发衣帔？。云是东方宿，来为寿者师。再拜致此图，惟兄能似之。骨强老于松，心静灵于龟。形健瘦于鹤，自与长年期。从来事丹灶，得道今已迟。定应图上人，适照生之时。富贵虽常情，在兄奚足为。王侯金满堂，不义乃滓泥。岂如食旧德，朝冠与朝衣。况复源流远，后昆未可知。好看学行者，恐是麒麟儿。
希鲁奉议四兄生日
作者：毕仲游
朝代：宋
体裁：古风

画工画青松，惨淡千年姿。辽鹤俛不啄，又有龟如綦。丈人坐中间，白发衣帔�。云是东方宿，来为寿者师。再拜致此图，惟兄能似之。骨强老于松，心静灵于龟。形健瘦于鹤，自与长年期。从来事丹灶，得道今已迟。定应图上人，适照生之时。富贵虽常情，在兄奚足为。王侯金满堂，不义乃滓泥。岂如食旧德，朝冠与朝衣。况复源流远，后昆未可知。好看学行者，恐是麒麟儿。
希鲁奉议四兄生日
作者：毕仲游
朝代：宋

画工画青松，惨淡千年姿。
辽鹤俛不啄，又有龟如綦。
丈人坐中间，白髮衣帔𢂹。
云是东方宿，来为寿者师。
再拜致此图，惟兄能似之。
骨强老于松，心静灵于龟。
形健瘦于鹤，自与长年期。
从来事丹竈，得道今已迟。
定应图上人，适照生之时。
富贵虽常情，在兄奚足为。
王侯金满堂，不义乃滓泥。
岂如食旧德，朝冠与朝衣。
况復源流远，后昆未可知。
好看学行者，恐是麒麟儿。
得来书有感因成四十字呈夷仲宣仲
作者：毕仲游
朝代：宋
体裁：五言律诗

独坐长如醉，书来意暂醒。未能论会合，犹且慰零丁。客少庭稀扫，人回户又扃。归期试閒卜，见说紫姑灵。
忤俗
作者：毕仲游
朝代：宋

忤俗真堪笑，谋生又不能。放怀衣落拓，高卧发鬅鬙。面垢常挥汗，牙衰怕嚼冰。床头鬃拂弊，不会逐青蝇。
忤俗
作者：毕仲游
朝代：宋

忤俗真堪笑，谋生又不能。
放怀衣落拓，高卧髮鬅鬙。
面垢常挥汗，牙衰怕嚼冰。
床头鬃拂弊，不会逐青蝇。
恭挽哲宗皇帝二首
作者：毕仲游
朝代：宋

遍覆仁无外，尊居道可名。就尧方日出，过杞忽天倾。海阔金凫下，宫开玉锁鸣。早知龙竟去，铸鼎不须成。容卫千官出，攀号万国同。新名西下垒，空定北郊宫。天泣时零雨，神游恐御风。孤臣如在列，应许抱遗弓。
恭挽哲宗皇帝二首·其一
作者：毕仲游
朝代：宋

遍覆仁无外，尊居道可名。就尧方日出，过杞忽天倾。海阔金凫下，宫开玉锁鸣。早知龙竟去，铸鼎不须成。
恭挽宣仁圣烈太皇太后四首
作者：毕仲游
朝代：宋

受遗开嗣圣，约礼避前人。听览从公议，艰难付老臣。宫车闾阖晚，帐殿巩原春。似待吾君长，云轩即上宾。听朝惊屡辍，端拱异平居。垂殿帘初彻，因山道已除。书遗长乐记，音断濯龙车。诰下犹加惠，华夷定宴如。因革功兼至，权宜道可称。力扶天步稳，端拱太阳升。椒寝移彤管，泉关付漆灯。须知天子孝，不独改园陵。勋业三朝盛，哀荣万国同。人疑无外戚，家不选中宫。天泣时零雨，神游恐御风。忧劳如治水，九载亦成功。
恭挽神宗皇帝二首
作者：毕仲游
朝代：宋

御极三宸正，调元一气淳。铜台漳水夜，玉匣汉陵春。地拓山河旧，天升日月新。自今遗老内，有是四朝人。北极回天象，西陵法帝居。松门黄道直，帐殿紫宸虚。宴罢千秋节，哀缠六尺舆。御诗兼手诏，新见睿思书。
恭挽神宗皇帝二首·其二
作者：毕仲游
朝代：宋

北极回天象，西陵法帝居。松门黄道直，帐殿紫宸虚。宴罢千秋节，哀缠六尺舆。御诗兼手诏，新见睿思书。
恭挽钦圣宪肃皇太后二首
作者：毕仲游
朝代：宋

维昔艰难际，安危属母慈。元龟犹不豫，大策更谁咨。搴雾云方合，当空月遽迷。圣君常泣慕，常以舜为师。嗣圣当天日，权宜道不居。力明当辟事，豫下撤帘书。备物端门远，神游武帐虚。不知任与姒，较德定何如。
恭挽钦慈皇后二首
作者：毕仲游
朝代：宋

神考当天日，宫闱祝燕禖。日符元有感，坤轴欻先摧。追册音容閟，攀号吉葬哀。行知九虞祭，钦圣仗同回。缅怀章懿事，圣孝代相传。比上钦慈册，还同明道年。玉衣晨不整，帐殿日相连。闻说词多感，哀容可动天。
恭挽钦慈皇后二首·其一
作者：毕仲游
朝代：宋

神考当天日，宫闱祝燕禖。日符元有感，坤轴欻先摧。追册音容閟，攀号吉葬哀。行知九虞祭，钦圣仗同回。
恭輓哲宗皇帝二首·其一
作者：毕仲游
朝代：宋

徧覆仁无外，尊居道可名。
就尧方日出，过杞忽天倾。
海阔金鳬下，宫开玉鏁鸣。
早知龙竟去，铸鼎不须成。
恭輓哲宗皇帝二首·其二
作者：毕仲游
朝代：宋
体裁：五言律诗

容卫千官出，攀号万国同。新名西下垒，空定北郊宫。天泣时零雨，神游恐御风。孤臣如在列，应许抱遗弓。
恭輓宣仁圣烈太皇太后四首·其一
作者：毕仲游
朝代：宋
体裁：五言律诗

受遗开嗣圣，约礼避前人。听览从公议，艰难付老臣。宫车闾阖晚，帐殿巩原春。似待吾君长，云轩即上宾。
恭輓宣仁圣烈太皇太后四首·其三
作者：毕仲游
朝代：宋
体裁：五言律诗

因革功兼至，权宜道可称。力扶天步稳，端拱太阳升。椒寝移彤管，泉关付漆灯。须知天子孝，不独改园陵。
恭輓宣仁圣烈太皇太后四首·其二
作者：毕仲游
朝代：宋
体裁：五言律诗

听朝惊屡辍，端拱异平居。垂殿帘初彻，因山道已除。书遗长乐记，音断濯龙车。诰下犹加惠，华夷定宴如。
恭輓宣仁圣烈太皇太后四首·其四
作者：毕仲游
朝代：宋
体裁：五言律诗

勋业三朝盛，哀荣万国同。人疑无外戚，家不选中宫。天泣时零雨，神游恐御风。忧劳如治水，九载亦成功。
恭輓神宗皇帝二首·其一
作者：毕仲游
朝代：宋
体裁：五言律诗

御极三宸正，调元一气淳。铜台漳水夜，玉匣汉陵春。地拓山河旧，天升日月新。自今遗老内，有是四朝人。
恭輓神宗皇帝二首·其二
作者：毕仲游
朝代：宋

北极迴天象，西陵法帝居。
松门黄道直，帐殿紫宸虚。
宴罢千秋节，哀缠六尺舆。
御诗兼手诏，新见睿思书。
恭輓钦圣宪肃皇太后二首·其一
作者：毕仲游
朝代：宋
体裁：五言律诗

维昔艰难际，安危属母慈。元龟犹不豫，大策更谁咨。搴雾云方合，当空月遽迷。圣君常泣慕，常以舜为师。
恭輓钦圣宪肃皇太后二首·其二
作者：毕仲游
朝代：宋
体裁：五言律诗

嗣圣当天日，权宜道不居。力明当辟事，豫下撤帘书。备物端门远，神游武帐虚。不知任与姒，较德定何如。
恭輓钦慈皇后二首·其一
作者：毕仲游
朝代：宋

神考当天日，宫闱祝燕禖。
日符元有感，坤轴欻先摧。
追册音容閟，攀号吉葬哀。
行知九虞祭，钦圣仗同迴。
恭輓钦慈皇后二首·其二
作者：毕仲游
朝代：宋
体裁：五言律诗

缅怀章懿事，圣孝代相传。比上钦慈册，还同明道年。玉衣晨不整，帐殿日相连。闻说词多感，哀容可动天。
悲陈子思
作者：毕仲游
朝代：宋
体裁：七言律诗

别后悲伤今已休，相逢泪散不能收。遗书欲问难开口，往事寻思若转头。李白才华都是梦，渊明牢落几经秋。草堂故地今存否，留作生祠记旧游。
感兴简欧阳仲纯兄弟
作者：毕仲游
朝代：宋

昔我来颍州，系马西湖滨。颍州绝褊小，所爱民心淳。中间入南国，八载寄寿春。去颍无十舍，土风已顽群。从兹重所处，不敢择要津。迁徙虽未固，常愿为颍民。今者伯氏来，得官邑相邻。民愚少斗讼，所讯由饥贫。吏戆不识字，况复能舞文。惟有租与贷，未免劳躬亲。而我无官事，独得颐精神。日高偃空房，睡足方欠伸。日暮近灯烛，诵书忘冠巾。懒来起复坐，自在如閒云。忆昨游京师，交友千百群。贤否未可辨，正直惟仲纯。仲纯年始壮，气概雄三军。文章不待学，下笔如千钧。饮酒或一醉，万物如埃尘。近过颍州见，颜色弥清醇。兄弟亦相遇，磊落皆奇人。邀我上书堂，为我拂素茵。呼奴正大案，食饮罗甘辛。论议不惜口，彼此从天真。夜川月色黑，笑语犹相闻。丈夫各有志，大者思经纶。其志苟未得，不如安其身。何时买锄犁，耕凿颍水垠。颍鲤如可钓，持竿就漪沦。相逢俟头白，不复思淮濒。
感兴简欧阳仲纯兄弟
作者：毕仲游
朝代：宋

昔我来颍州，繫马西湖滨。
颍州绝褊小，所爱民心淳。
中间入南国，八载寄寿春。
去颍无十舍，土风已顽羣。
从兹重所处，不敢择要津。
迁徙虽未固，常愿为颍民。
今者伯氏来，得官邑相邻。
民愚少斗讼，所讯由饥贫。
吏戆不识字，况復能舞文。
惟有租与贷，未免劳躬亲。
而我无官事，独得颐精神。
日高偃空房，睡足方欠伸。
日暮近灯烛，诵书忘冠巾。
懒来起復坐，自在如閒云。
忆昨游京师，交友千百羣。
贤否未可辨，正直惟仲纯。
仲纯年始壮，气概雄三军。
文章不待学，下笔如千钧。
饮酒或一醉，万物如埃尘。
近过颍州见，颜色弥清醇。
兄弟亦相遇，磊落皆奇人。
邀我上书堂，为我拂素茵。
呼奴正大案，食饮罗甘辛。
论议不惜口，彼此从天真。
夜川月色黑，笑语犹相闻。
丈夫各有志，大者思经纶。
其志苟未得，不如安其身。
何时买锄犁，耕凿颍水垠。
颍鲤如可钓，持竿就漪沦。
相逢俟头白，不復思淮濒。
戏留僧圆益
作者：毕仲游
朝代：宋
体裁：七言绝句

城头云景晓漫漫，未雪先惊特地寒。明夜若能沽美酒，诗僧应不问归鞍。
戏赠济阴令罗正之
作者：毕仲游
朝代：宋
体裁：七言绝句

饮酒不论彭泽令，草书浑学右将军。更知近日诗为苦，未及襄阳有几分。
挽卢革通议
作者：毕仲游
朝代：宋

耆宿今多少，惟公景德人。家邻吴市卒，名重汉庭臣。路在犹耕月，门閒似送春。才知图画好，时见旧精神。
挽司空申国吕公六首
作者：毕仲游
朝代：宋

浩荡风云地，哀荣属老臣。两朝尊柱石，三世擅经纶。际会看前辈，安宁付后人。不须论制作，风俗近还淳。骑吹西城晓，衣冠一望中。尚疑归郑国，还似葬温公。道在民先定，兵销岁自丰。故知伊吕事，千载有遗风。试论司空事，还如庆历年。盐梅虽国论，衣绣是家传。二圣知人望，三公托世贤。奚须论燕处，无事不超然。岁月还箕尾，风云暗上台。定超三界外，元自九天来。冰木逡巡合，泉门飒沓开。太平虽已见，吾道亦悠哉。位与诸公绝，恩逾上相尊。朝廷惟再拜，论道掩诸昆。体貌传三世，光华聚一门。苍天苦难料，端坐读招魂。道继三贤后，名成六相齐。气摩南斗直，功盖北山低。背日衣冠祖，穿云卤簿迷。道旁谁白首，坚卧作儿啼。
挽司空申国吕公六首·其三
作者：毕仲游
朝代：宋

试论司空事，还如庆历年。盐梅虽国论，衣绣是家传。二圣知人望，三公托世贤。奚须论燕处，无事不超然。
挽司马温国公丞相二首
作者：毕仲游
朝代：宋

黄发来虽暮，丹心病未休。艰难天下事，际会老臣谋。似觉浮风返，空嗟白日留。定知名汹汹，万岁与千秋。礼绝非因贵，哀深却有荣。世间都画像，海外亦闻声。后事虽从老，前贤是友生。故应房魏辈，泉下定交情。
挽司马温国公丞相二首·其一
作者：毕仲游
朝代：宋

黄发来虽暮，丹心病未休。艰难天下事，际会老臣谋。似觉浮风返，空嗟白日留。定知名汹汹，万岁与千秋。
挽履中学士二首
作者：毕仲游
朝代：宋

孝悌由家法，词章亦世传。婚姻甥舅好，门户弟兄贤。问疾犹樽俎，遗文谩简篇。平生惟一辙，何事不长年。漫向蓬丘老，都无一遣车。家人新买道，吊客旧通书。乐事生来少，兼官病后除。苍苍吾欲问，生理竟何如。
挽履中学士二首·其二
作者：毕仲游
朝代：宋

漫向蓬丘老，都无一遣车。家人新买道，吊客旧通书。乐事生来少，兼官病后除。苍苍吾欲问，生理竟何如。
挽晁端友著作二首
作者：毕仲游
朝代：宋

好学五车富，轻财四壁贫。风流汉家令，文物晋诗人。门户青毡旧，穷途白发新。招魂谁解意，惭愧屈灵均。试问生何事，清诗七百馀。父兄无旧产，妻子有遗书。散诞谋生懒，高情与世疏。苍天高莫问，长短竟何如。
挽晁端友著作二首·其一
作者：毕仲游
朝代：宋

好学五车富，轻财四壁贫。风流汉家令，文物晋诗人。门户青毡旧，穷途白发新。招魂谁解意，惭愧屈灵均。
挽晁端友著作二首·其二
作者：毕仲游
朝代：宋

试问生何事，清诗七百馀。父兄无旧产，妻子有遗书。散诞谋生懒，高情与世疏。苍天高莫问，长短竟何如。
挽李成之待制六丈三首
作者：毕仲游
朝代：宋

高论嵇中散，行吟楚大夫。笑谈虽自若，放逐竟何辜。浮世终难料，苍天不可呼。莫论身后事，忠义付诸孤。西帅旌幢旧，东州几杖新。偏裨尝破胆，徒弟盍书绅。雄略浑无敌，沈机妙若神。不须锄盗贼，公在本良民。道孤存白眼，骨朽任黄泉。不与今人合，空为后世怜。文章还误己，穷达竟归天。遗藁知犹在，应容手自传。
挽欧阳伯和三首
作者：毕仲游
朝代：宋

不起斯人疾，哀歌未是哀。泪流千点血，心死一团灰。白日空垂照，悲风亦自来。半涂成永诀，天道信悠哉。恸哭西原迥，晴云为我阴。山河一长剑，生死两知心。世谱传来久，天文验自今。此名埋不得，未信九原深。纯孝慈颜感，悲啼令季伤。凫飞元傍母，雁少不成双。寿夭从开辟，贤愚竟渺茫。不须论甲子，未省鬓毛苍。
挽欧阳伯和三首·其三
作者：毕仲游
朝代：宋

纯孝慈颜感，悲啼令季伤。凫飞元傍母，雁少不成双。寿夭从开辟，贤愚竟渺茫。不须论甲子，未省鬓毛苍。
挽欧阳文忠公三首
作者：毕仲游
朝代：宋

夜梦钧天去不还，送车千乘出长安。醉翁亭远名空在，会老堂深壁未乾。墓草荒凉秋日暗，松林萧索晚风寒。北山有石谁能取，四十年名不易刊。少师盛德书生服，居士高名数岁馀。清颍归来人事近，白云乘去夜堂虚。累朝旧籍刊成史，集古新编满载车。闻说使星来已晚，茂陵应复进遗书。冠冕魁梧二府尊，义缘宗社不谋身。生前事业成三主，天下文章无两人。志与经纶埋厚地，道怀正直作明神。未年七十身先退，再使人间风俗淳。
挽欧阳文忠公三首·其一
作者：毕仲游
朝代：宋

夜梦钧天去不还，送车千乘出长安。醉翁亭远名空在，会老堂深壁未乾。墓草荒凉秋日暗，松林萧索晚风寒。北山有石谁能取，四十年名不易刊。
挽欧阳文忠公三首·其二
作者：毕仲游
朝代：宋

少师盛德书生服，居士高名数岁馀。清颍归来人事近，白云乘去夜堂虚。累朝旧籍刊成史，集古新编满载车。闻说使星来已晚，茂陵应复进遗书。
挽王元之相公二首
作者：毕仲游
朝代：宋

门风清可尚，有道付陶甄。旧载传家榜，新承顾命篇。遗文星转斗，定策日升天。东府功名地，安居十五年。道与风云会，思留雨露滋。小心黄阁老，大手白麻词。家有衣冠盛，朝无故旧私。不须三寸舌，终号帝王师。
挽范丞相忠宣公六首
作者：毕仲游
朝代：宋

曳杖三朝老，持衡一品尊。忽同秦逐客，几见楚冤魂。公衮方还第，輀车已及门。遗言不须记，一一表中存。出处从来定，荣华取次休。尝看居相府，只似在安州。不事千金产，能捐万户侯。哀哉天报施，仅免葬江流。伏枕言虽少，遗书志可哀。尚谋裨国事，犹欲尽人材。白日空垂照，悲风亦自来。更惊诸老尽，吾道信悠哉。大节谁堪拟，危言每可惊。不牵身外物，宁向泽边行。近阙官皆复，还家没亦荣。升堂谁恸哭，知是老门生。忠义传三世，衣冠盛百年。功名富贵地，父子弟兄贤。被放长如往，生归岂偶然。至家还不起，无处问苍天。挥泪西原上，晴云为我阴。谁知如望岁，竟不复为霖。主圣空撝己，民思未绝吟。已休还一恸，非但哭知音。
挽范丞相忠宣公六首·其六
作者：毕仲游
朝代：宋

挥泪西原上，晴云为我阴。谁知如望岁，竟不复为霖。主圣空撝己，民思未绝吟。已休还一恸，非但哭知音。
挽范丞相忠宣公六首·其四
作者：毕仲游
朝代：宋

大节谁堪拟，危言每可惊。不牵身外物，宁向泽边行。近阙官皆复，还家没亦荣。升堂谁恸哭，知是老门生。
提葫芦行
作者：毕仲游
朝代：宋

提葫芦，竹丛裏鸣。
昔尝见人学，今乃闻尔声。
草深山远径路狭，春尽日长花竹明。
往来行人竟何事，足茧縢穿千里行。
离家去国已牢落，况復饥渴贪前程。
是时闻尔劝沽酒，下马解带留长亭。
提葫芦行
作者：毕仲游
朝代：宋

提葫芦，竹丛里鸣。昔尝见人学，今乃闻尔声。草深山远径路狭，春尽日长花竹明。往来行人竟何事，足茧縢穿千里行。离家去国已牢落，况复饥渴贪前程。是时闻尔劝沽酒，下马解带留长亭。
放鱼
作者：毕仲游
朝代：宋

续缦沉鈎钓水滨，众鱼拨拨锦为鳞。
却将鲜鲤池中放，待倩传书付远人。
放鱼
作者：毕仲游
朝代：宋

续缦沉钩钓水滨，众鱼拨拨锦为鳞。却将鲜鲤池中放，待倩传书付远人。
早寒
作者：毕仲游
朝代：宋

十月清宵永，空斋已怯寒。霜篱飞叶密，风案拂沙乾。晏叔狐裘稳，公孙布被完。檐澌方缀瓦，井冻渐封干。饱食留鹰距，虚惊落雁翰。谁来沽酒饮，自笑典衣难。想望存心曲，嘻吟恣笔端。河冰思泽国，路雪寄长安。邑邑炉灰冷，荧荧烛烬阑。门前生计在，苇席称车单。
早寒
作者：毕仲游
朝代：宋

十月清宵永，空斋已怯寒。
霜篱飞叶密，风案拂沙干。
晏叔狐裘稳，公孙布被完。
檐澌方缀瓦，井冻渐封干。
饱食留鹰距，虚惊落雁翰。
谁来沽酒饮，自笑典衣难。
想望存心曲，嘻吟恣笔端。
河冰思泽国，路雪寄长安。
邑邑炉灰冷，荧荧烛烬阑。
门前生计在，苇席称车单。
早赴城西仓即事呈诸同志
作者：毕仲游
朝代：宋
体裁：五言律诗

上马鸡鸣后，都门四望中。晓光欺月色，和气挟春风。计拙功名远，官閒况味同。醉乡如可入，相率慰飘蓬。
早起
作者：毕仲游
朝代：宋
体裁：五言律诗

起作南楼望，山河在我傍。春风入河济，晓雾合嵩行。带郭名园少，穿云古岸长。留连成皓首，何处是吾乡。
暂居河上获从致政丈朝请之游仰慕高风因成拙句
作者：毕仲游
朝代：宋

葛巾攲侧鬓毛疏，安稳扬雄宅一区。纵酒偶然因客至，行歌浑不用人扶。秾花嫩蕊何曾歇，小榭幽亭亦胜无。春日出郊惟跨马，牡丹才发到西都。
暂居河上获从致政丈朝请之游仰慕高风因成拙句
作者：毕仲游
朝代：宋

葛巾欹侧鬓毛疏，安稳扬雄宅一区。
纵酒偶然因客至，行歌浑不用人扶。
秾花嫩蕊何曾歇，小榭幽亭亦胜无。
春日出郊惟跨马，牡丹纔发到西都。
曹南席上分题警鹤
作者：毕仲游
朝代：宋
体裁：古风

清风来九皋，月出寒夜永。故人闻鹤唳，惊起同引领。山遥声有怨，树暗飞无影。不若君子言，诗书日相警。
曹南贡父学士席上
作者：毕仲游
朝代：宋

真珠花小帖腮垂，不分苏州说杜韦。
汉殿香新初着体，楚宫腰怯未胜衣。
风林巢稳鶑雏嫩，水阁梁高燕子飞。
欲作清诗答清唱，恨无清思敌玄晖。
曹南贡父学士席上
作者：毕仲游
朝代：宋

真珠花小帖腮垂，不分苏州说杜韦。汉殿香新初著体，楚宫腰怯未胜衣。风林巢稳莺雏嫩，水阁梁高燕子飞。欲作清诗答清唱，恨无清思敌玄晖。
月没
作者：毕仲游
朝代：宋
体裁：五言绝句

月没云生障，风和雪压沙。居家尝似客，行路却如家。
望春宋公第
作者：毕仲游
朝代：宋

宋公池馆旧相招，人比青松更后凋。但怪麒麟犹素壁，不知祥凤已丹霄。宾筵揖让虽分散，儒馆风流未寂寥。不比填门并拥彗，百年才过即声销。
望春宋公第
作者：毕仲游
朝代：宋

宋公池馆旧相招，人比青松更后凋。
但怪麒麟犹素壁，不知祥凤已丹霄。
宾筵揖让虽分散，儒馆风流未寂寥。
不比填门并拥篲，百年纔过即声销。
望王屋
作者：毕仲游
朝代：宋
体裁：五言律诗

感激愚公事，传从太古时。伏中犹积雪，雨上见朝曦。气与扶桑接，心疑峻极卑。天坛如可至，吾欲摘参旗。
杜家溪
作者：毕仲游
朝代：宋
体裁：七言绝句

入山先到杜家溪，溪水长流不住泥。好作清新纪秋色，竹林深处为君题。
杨照承议芦雁枕屏
作者：毕仲游
朝代：宋

画师不肯传风蝶，故作枯乾逞奇绝。清秋未合结繁阴，深户何曾洒飞雪。雪里鸭儿苦耐寒，眠沙枕浦白云团。黄芦槭槭枝叶乾，江头鸣鸭恰飞起，恍如身到潇湘间。潇湘洞庭云水隔，山路坡陀断行客。从来冬景画已难，况有翎毛似鹤白。已觉冰漫稻粱少，更疑水宿溪垠窄。生平有道付沧洲，今日床头行动色。屏风主人家近便，我昔曾过浔阳县，田芦野雁尝亲见。出门解榻定相逢，借我江乡今对面。
杨照承议芦雁枕屏
作者：毕仲游
朝代：宋

画师不肯传风蝶，故作枯干逞奇绝。
清秋未合结繁阴，深户何曾洒飞雪。
雪裏鸭儿苦耐寒，眠沙枕浦白云团。
黄芦槭槭枝叶干，江头鸣鸭恰飞起，恍如身到潇湘间。
潇湘洞庭云水隔，山路坡阤断行客。
从来冬景画已难，况有翎毛似鹤白。
已觉冰漫稻粱少，更疑水宿溪垠窄。
生平有道付沧洲，今日床头行动色。
屏风主人家近便，我昔曾过浔阳县，田芦野雁尝亲见。
出门解榻定相逢，借我江乡今对面。
枫桥寺读张祐诗碑云长洲苑外草萧萧却忆相从岁月遥惟有别时应不忘暮烟疏雨过枫桥是夜与温老语殊可人翼日又邂逅程梦良二人相送寺门因留一章纪事
作者：毕仲游
朝代：宋
体裁：七言绝句

茂苑春归花信空，黄梅渐熟麦摇风。今朝门外分携处，还是枫桥烟雨中。
某在洛中蒙朝请惠书促归兼录示赏家园芍药两绝比离洛中芍药已阑矣因次元韵追和二首
作者：毕仲游
朝代：宋

花开次第剪繁枝，先后争妍各是时。谩和新篇随尺素，何须亲见始题诗。看花不觉过花时，香草才馀十数枝。闻说残樽犹可倒，晓风吹袖已披披。
某在洛中蒙朝请惠书促归兼录示赏家园芍药两绝比离洛中芍药已阑矣因次元韵追和二首·其一
作者：毕仲游
朝代：宋
体裁：七言绝句

花开次第剪繁枝，先后争妍各是时。谩和新篇随尺素，何须亲见始题诗。
某在洛中蒙朝请惠书促归兼录示赏家园芍药两绝比离洛中芍药已阑矣因次元韵追和二首·其二
作者：毕仲游
朝代：宋

看花不觉过花时，香草才余十数枝。
闻说残樽犹可倒，晓风吹袖已披披。
某在洛中蒙朝请惠书促归兼录示赏家园芍药两绝比离洛中芍药已阑矣因次元韵追和二首·其二
作者：毕仲游
朝代：宋

看花不觉过花时，香草才馀十数枝。闻说残樽犹可倒，晓风吹袖已披披。
次十五里店寄交代杨十七判官
作者：毕仲游
朝代：宋
体裁：五言律诗

世事元无定，吾今得已多。转头新岁月，开眼旧山河。蹭蹬如君少，因循奈我何。此生深会得，不用接舆歌。
次韵十一舅留别
作者：毕仲游
朝代：宋
体裁：七言绝句

莫说他时招我易，须知此日别翁难。还家何似偏相忆，却检残书独自看。
次韵和子夷秘校见惠之作
作者：毕仲游
朝代：宋
体裁：五言律诗

启函如会面，怀抱为君开。昔有风骚主，今为伯仲才。士风门外辙，生计掌中杯。早晚依闾巷，乌巾恣往来。
次韵和子思舅
作者：毕仲游
朝代：宋
体裁：七言律诗

闻说幽居傍北溪，莫将归思作新诗。未为野客随翁去，应被山僧笑我痴。近日病中为酒敌，他年物外得禅师。林泉漫有花开约，借马相从能几时。
次韵和宋宁道太祝许氏园席上
作者：毕仲游
朝代：宋
体裁：五言律诗

雅宴属才华，清诗自一家。高谈落风雨，醉目傲烟霞。席地疏林隔，传杯小径斜。再来春已老，犹得醉残花。
次韵和应之判官宠示之作
作者：毕仲游
朝代：宋

青衫补绽发鬅松，未信无文可送穷。醉入南山题石虎，梦回西洛赋惊鸿。君才特起如秋鹗，我病微吟若夏虫。场屋旧游都老大，可怜乐事转头空。
次韵和应之判官宠示之作
作者：毕仲游
朝代：宋

青衫补绽髮鬅松，未信无文可送穷。
醉入南山题石虎，梦回西洛赋惊鸿。
君才特起如秋鹗，我病微吟若夏虫。
场屋旧游都老大，可怜乐事转头空。
次韵和晁秘校招饮
作者：毕仲游
朝代：宋
体裁：古风

侯门公子桃花色，岐路书生情反侧。羡君脱洒心坦平，交友如林真少得。怀中有疏未肯上，乡里小儿空太息。黄粱甑冷且沽酒，为客典衣无顾惜。淳于道旧釂五斗，倒载不辞门户隔。共约他年江海游，醉斩鲸鱼寻李白。
次韵和欧阳季默观书纪事之作
作者：毕仲游
朝代：宋

欧阳季默年三十，处世虽艰心地吉。居于颓垣坏屋偪仄之巷，而有倜傥慷慨汪洋之美质。高才横骛若飞走，横野腾山漫罝毕。吾懒居家病益生，絮帽蒙头造君室。儿童惊窥前复后，笑我衰迟见风栗。升堂发箧数百纸，烂锦繁华照初日。怒生风云与神会，怪走龙蛇堪股慄。奇踪虽在人已亡，今也源流苦萧瑟。吾家绨囊亦三四，纵有名书未充实。妻孥饥饿谓无用，谇语如蛩常唧唧。黄签青缥才数种，若比君家百无一。后会慇勤定若何，人生聚散胡能必。
次韵和欧阳季默观书纪事之作
作者：毕仲游
朝代：宋

欧阳季默年三十，处世虽艰心地吉。
居于颓垣坏屋偪仄之巷，而有倜傥慷慨汪洋之美质。
高才横骛若飞走，横野腾山漫罝毕。
吾懒居家病益生，絮帽蒙头造君室。
儿童惊窥前復后，笑我衰迟见风栗。
升堂发箧数百纸，烂锦繁华照初日。
怒生风云与神会，怪走龙蛇堪股栗。
奇踪虽在人已亡，今也源流苦萧瑟。
吾家绨囊亦三四，纵有名书未充实。
妻孥饥饿谓无用，谇语如蛩常唧唧。
黄籤青缥纔数种，若比君家百无一。
后会慇懃定若何，人生聚散胡能必。
次韵和裴士杰库部对棋上贡父学士
作者：毕仲游
朝代：宋
体裁：七言律诗

吏散公堂讼已平，东轩一局晚窗明。风云不动星辰灿，樽俎无声玉石争。意外死生由巧拙，手中舒卷乍阴晴。自怜小数非秋格，坐久惟闻鸿鹄声。
次韵和褚恕通察推淮上有感
作者：毕仲游
朝代：宋
体裁：七言律诗

小床高枕卧书空，节物凄凉岁岁同。钱在杖头尝自醉，花开门外为谁红。君閒好事棋成癖，我病裁诗句不工。故国欲归归未得，东风随梦去匆匆。
次韵和谷熟徐仲元着作监仓之什
作者：毕仲游
朝代：宋

行见东州山外山，却回河上醉春寒。
新诗点检留心苦，旧事寻思觉鼻酸。
上疏未能同主父，带经犹得学倪宽。
只今欲作归休计，淮上田园累岁干。
次韵和谷熟徐仲元著作监仓之什
作者：毕仲游
朝代：宋

行见东州山外山，却回河上醉春寒。新诗点检留心苦，旧事寻思觉鼻酸。上疏未能同主父，带经犹得学倪宽。只今欲作归休计，淮上田园累岁乾。
次韵和贡父学士游左山归泛北湖
作者：毕仲游
朝代：宋
体裁：七言律诗

带郭湖山归故丘，使君把作醉乡游。僧轩爱客长开户，沙鸟迎人不避舟。一塔清风来处远，三楼寒月影相留。酣歌想见江南路，野客溪禽好在不。
次韵和越州监酒酂令七兄见寄
作者：毕仲游
朝代：宋

去国悲新垄，还乡曳故裾。涧寒迷路晚，花落度关初。计拙家无补，官閒睡有馀。生儿如可教，早晚大吾闾。
次韵和越州监酒酇令七兄见寄
作者：毕仲游
朝代：宋

去国悲新垄，还乡曳故裾。
涧寒迷路晚，花落度关初。
计拙家无补，官閒睡有余。
生儿如可教，早晚大吾闾。
次韵和钱穆父提刑九日登郓州乐郊
作者：毕仲游
朝代：宋

酒面吹花点客衣，茱萸采尽叶离离。苍苔不扫迷三径，绿竹长生任四时。文会难逢嗟已散，清欢易失却成悲。北垣龛石皆陈迹，赖有曹南慰我思。
次韵和钱穆父提刑九日登郓州乐郊
作者：毕仲游
朝代：宋

酒面吹花点客衣，茱萸采尽叶离离。
苍苔不扫迷三径，绿竹长生任四时。
文会难逢嗟已散，清欢易失却成悲。
北垣龛石皆陈迹，頼有曹南慰我思。
次韵和魏圣源
作者：毕仲游
朝代：宋
体裁：七言绝句

市朝虽近是閒官，诗句清新酒量宽。料得还家霜满地，赠袍应有故人寒。
次韵子思舅
作者：毕仲游
朝代：宋
体裁：五言律诗

幽居山雾合，日色晓相交。冻马空嘶枥，痴鸦不离巢。旧醅澄绿沫，新橘破朱苞。我岂扬雄比，无须苦客嘲。
次韵席上
作者：毕仲游
朝代：宋

无寥情易感，多病酒先除。
城影落平地，月光飞太虚。
高吟空有调，倦思本无余。
读罢传三鼓，披衣归我庐。
次韵席上
作者：毕仲游
朝代：宋

无寥情易感，多病酒先除。城影落平地，月光飞太虚。高吟空有调，倦思本无馀。读罢传三鼓，披衣归我庐。
次韵李成之待制见寄
作者：毕仲游
朝代：宋
体裁：古风

有客昔遭遇，郎官帅秦川。得閒欣燕处，佳句出天然。羽翼九万里，功名三十年。诗成传万口，世俗累都捐。
次韵杨久中阻雨
作者：毕仲游
朝代：宋
体裁：五言律诗

鸡鸣虽不改，人病自添慵。地滑泥无迹，檐疏瓦有松。天低浑似幕，云怒不成峰。欲决繁阴破，惭无利剑锋。
次韵答杨二十器之简后见贻之作
作者：毕仲游
朝代：宋
体裁：七言绝句

门外曾留长者车，醉如白也骑鲸鱼。恨无车骑堪生计，不得长安买酒垆。
次韵苏子瞻内翰入直锁院赐官烛法酒
作者：毕仲游
朝代：宋

兼金作带玉为郎，夜步花砖拜赐忙。绛蜡持来元未点，黄封才破已闻香。星随烬落花犹在，霜送杯深味更长。乞晓却穿丹凤入，白麻宣对殿中央。
次韵苏子瞻内翰入直锁院赐官烛法酒
作者：毕仲游
朝代：宋

兼金作带玉为郎，夜步花砖拜赐忙。
绛蜡持来元未点，黄封纔破已闻香。
星随烬落花犹在，霜送杯深味更长。
乞晓却穿丹凤入，白麻宣对殿中央。
次韵陈子思
作者：毕仲游
朝代：宋
体裁：七言绝句

每到题诗偏得趣，自怜把酒不能歌。他时若有相思意，寄我千篇不是多。
次韵陈子思留别
作者：毕仲游
朝代：宋
体裁：七言绝句

上马同寻旧路行，风林日暖自无声。此时话别难为语，山水淙淙聒耳鸣。
次韵魏承议
作者：毕仲游
朝代：宋

翠柏相交夹路深，闭门憔悴白头吟。晓风驾月粘天去，宿雨堆云接地阴。酒伴留连非北道，交情珍重比南金。近来发落牙仍缺，惟有如丹一寸心。
次韵魏承议
作者：毕仲游
朝代：宋

翠柏相交夹路深，闭门憔悴白头吟。
晓风驾月粘天去，宿雨堆云接地阴。
酒伴留连非北道，交情珍重比南金。
近来髮落牙仍缺，惟有如丹一寸心。
永日
作者：毕仲游
朝代：宋
体裁：五言律诗

永日梅空发，夜眠分作题。不因怀北客，未折向南枝。渡岭朝云断，缘江春路迟。如何梦中作，常胜觉来诗。
江行
作者：毕仲游
朝代：宋
体裁：七言绝句

长航驾浪入烟空，大醉高吟天地中。快事平生未曾有，渡江才得一帆风。
沈丘县遇冬至夜会夷仲明叔
作者：毕仲游
朝代：宋

佳节无佳句，留连小县城。
客来炉火着，人静佛灯明。
把酒随时俗，高吟属弟兄。
令人惊岁月，屈指是新正。
沈丘县遇冬至夜会夷仲明叔
作者：毕仲游
朝代：宋

佳节无佳句，留连小县城。客来炉火著，人静佛灯明。把酒随时俗，高吟属弟兄。令人惊岁月，屈指是新正。
河阳重九
作者：毕仲游
朝代：宋
体裁：五言律诗

佳辰虽可重，无客共登高。蒸粉随粗饭，挼花对浊醪。放歌元不解，拟赋亦徒劳。坐听儿童语，悠悠愧尔曹。
河阳閒居
作者：毕仲游
朝代：宋
体裁：五言律诗

飘泊成留滞，河阳见五春。坏池无过路，委巷作比邻。粝食稀留客，肩舆懒倩人。临流休照面，自合鬓如银。
济阴
作者：毕仲游
朝代：宋

东州女儿年十七，身在风尘如在室。红腮绿领巧相宜，露浥海棠娇滴沥。态浓意远画不尽，对客无言却真实。济阴县令为留连，樽俎相逢复相失。我读古人书，又爱斯人美。既未能忘情，亦未能忘礼。以情败礼礼之贼，以礼约情情有止。上不与汝碍崆峒之山，下不与汝隔沧浪之水。无山无水有城市，咫尺青楼三万里。东家酒香喷兰芷，对客醉歌而已矣。君不见鲁国有男子，拒户不开宁老死。
济阴
作者：毕仲游
朝代：宋

东州女儿年十七，身在风尘如在室。
红腮绿领巧相宜，露浥海棠娇滴沥。
态浓意远画不尽，对客无言却真实。
济阴县令为留连，樽俎相逢復相失。
我读古人书，又爱斯人美。
既未能忘情，亦未能忘礼。
以情败礼礼之贼，以礼约情情有止。
上不与汝碍崆峒之山，下不与汝隔沧浪之水。
无山无水有城市，咫尺青楼三万里。
东家酒香喷兰芷，对客醉歌而已矣。
君不见鲁国有男子，拒户不开宁老死。
海内
作者：毕仲游
朝代：宋
体裁：古风

海内儒生十七万，日诵诗书头白半。中有成名当路人，却视诗书犹弊券。犹弊券，可奈何。劝君收泪莫零落，古往今来此辈多。
清河閒居
作者：毕仲游
朝代：宋

书囊药笈付妻孥，解语娇儿戏坐隅。几净饱看新印史，壁高亲挂旧山图。待凭风月招佳客，岂有功名属腐儒。小睡接䍦巾自落，未甘散发号狂夫。
清河閒居
作者：毕仲游
朝代：宋

书囊药笈付妻孥，解语娇儿戏坐隅。
几浄饱看新印史，壁高亲挂旧山图。
待凭风月招佳客，岂有功名属腐儒。
小睡接䍦巾自落，未甘散髮号狂夫。
熙州蒋颖叔侍郎席上
作者：毕仲游
朝代：宋

仗钺出金门，投壶开玉帐。高秋沸箫鼓，万叠环青嶂。白云衬湖底，舟行若天上。绝胜后将军，峡中惟四望。
熙州蒋颖叔侍郎席上
作者：毕仲游
朝代：宋

仗钺出金门，投壶开玉帐。
高秋沸箫鼓，万迭环青嶂。
白云衬湖底，舟行若天上。
绝胜后将军，峡中惟四望。
献寿二首
作者：毕仲游
朝代：宋

庆日三阳近，高门附帝居。迎祥春入暮，献寿晚连裾。中子今持节，诸孙日诵书。始知题万石，未足大吾闾。家近黄金阙，筵供白玉船。两孙今应诏，一子日朝天。寿酒如鳞次，斑衣作阵圆。梦龄人试数，从此更千年。
献寿二首·其一
作者：毕仲游
朝代：宋
体裁：五言律诗

庆日三阳近，高门附帝居。迎祥春入暮，献寿晚连裾。中子今持节，诸孙日诵书。始知题万石，未足大吾闾。
献寿二首·其二
作者：毕仲游
朝代：宋
体裁：五言律诗

家近黄金阙，筵供白玉船。两孙今应诏，一子日朝天。寿酒如鳞次，斑衣作阵圆。梦龄人试数，从此更千年。
玉刀
作者：毕仲游
朝代：宋
体裁：七言绝句

镜台杵臼昔尝有，何人更以玉为刀。已觉空堂走魑魅，却缄虹气授儿曹。
留别损之大士
作者：毕仲游
朝代：宋
体裁：五言律诗

去去南州远，无人可问禅。牵怀从此日，聚首在何年。水落城东路，风清淮上船。我心须自写，弹断古琴弦。
留别陈子思舅
作者：毕仲游
朝代：宋

三载岂不长，回念如转烛。南行在今夕，何以图款曲。朱轮走岐路，夫子驾牛犊。权门聚冠裳，夫子偃空谷。甘贫分始定，乐道心乃足。自怪离别间，悽然悲满目。欲为商声操，操变不可复。欲为秦声吟，吟短不可续。杯行竟无语，慷慨绕空屋。别后两如何，祇应保饘粥。
留别陈子思舅
作者：毕仲游
朝代：宋

三载岂不长，回念如转烛。
南行在今夕，何以图款曲。
朱轮走岐路，夫子驾牛犊。
权门聚冠裳，夫子偃空谷。
甘贫分始定，乐道心乃足。
自怪离别间，悽然悲满目。
欲为商声操，操变不可復。
欲为秦声吟，吟短不可续。
杯行竟无语，慷慨遶空屋。
别后两如何，祇应保饘粥。
疏檐
作者：毕仲游
朝代：宋
体裁：五言律诗

疏檐团鸟雀，画壁饱风霜。汲水三村远，诛茅半亩强。斋钱随客意，佛事寄僧堂。月落人相对，阴阴塔影长。
病中
作者：毕仲游
朝代：宋
体裁：七言绝句

閒后题诗醉后歌，身名官业任蹉跎。不知老境何形状，但觉新来病痛多。
登瀛阁
作者：毕仲游
朝代：宋
体裁：七言律诗

穿池引水事清幽，水有寒鱼钓艇浮。惯识蓬莱好风月，装成沧海旧汀洲。波涵弱柳双行影，露裛衰荷半顷秋。从此东州富宾客，非才先得从公游。
盖公堂歌
作者：毕仲游
朝代：宋

胶西丈人头皓白，避世不作诸侯客。黄帝老子是其师，短褐补肩人不识。呜呼相国起文吏，能解干戈谋社稷。诸田喋血腥未已，封裹疮痍与休息。三齐儒生多说士，强读诗书谈治国。席间众口乱如发，乡饮明堂尽陈迹。丈人西来貌甚野，杖藜柴车面黧黑。坐言治道本无事，要尔苍生自安适。尔能高卧知大体，男子耕耘女蚕织。用之天下如掌上，况尔区区城七十。相君再拜受其教，舍以高堂奉颜色。相君已死君不来，千五百年人叹息。眈眈新堂作者谁，密州太守文章伯。太守高吟醉太白，年谷常丰无盗贼。三牛倒曳九仙木，大斤截落琅琊石。脩梁巨柱屹如涌，磊落巍峨称公德。太守思公公不见，辟户张筵望南北。诗成鬼神相对泣，文就龙蛇惊辟易。公今存亡讵可问，况今自有神仙骨。五嶷山高近城郭，太守有堂奚不宅。我欲写公之意于鸣琴，又欲画公之容于四壁，太守胡不置我于其侧。我欲奋飞无羽翼，注目高歌泪沾臆。
盖公堂歌
作者：毕仲游
朝代：宋

胶西丈人头皓白，避世不作诸侯客。
黄帝老子是其师，短褐补肩人不识。
呜呼相国起文吏，能解干戈谋社稷。
诸田喋血腥未已，封裹疮痍与休息。
三齐儒生多说士，强读诗书谈治国。
席间众口乱如髮，乡饮明堂尽陈迹。
丈人西来貌甚野，杖藜柴车面黧黑。
坐言治道本无事，要尔苍生自安适。
尔能高卧知大体，男子耕耘女蚕织。
用之天下如掌上，况尔区区城七十。
相君再拜受其教，舍以高堂奉颜色。
相君已死君不来，千五百年人叹息。
眈眈新堂作者谁，密州太守文章伯。
太守高吟醉太白，年谷常丰无盗贼。
三牛倒曳九仙木，大斤截落琅琊石。
修梁巨柱屹如涌，磊落巍峨称公德。
太守思公公不见，闢户张筵望南北。
诗成鬼神相对泣，文就龙蛇惊辟易。
公今存亡讵可问，况今自有神仙骨。
五嶷山高近城郭，太守有堂奚不宅。
我欲写公之意于鸣琴，又欲画公之容于四壁，太守胡不置我于其侧。
我欲奋飞无羽翼，注目高歌泪沾臆。
破屋
作者：毕仲游
朝代：宋

破屋风千穴，棂疏日一竿。长巾笼短发，旧褐怯新寒。道路形容改，悲啼骨髓乾。乾坤非不大，无地得閒官。
破屋
作者：毕仲游
朝代：宋

破屋风千穴，櫺疏日一竿。
长巾笼短髮，旧褐怯新寒。
道路形容改，悲啼骨髓干。
干坤非不大，无地得閒官。
社鼓
作者：毕仲游
朝代：宋

社鼓冬冬南北村，老人相倚话柴门。
自从嘉佑初年后，直至元丰有稻孙。
社鼓
作者：毕仲游
朝代：宋

社鼓鼕鼕南北村，老人相倚话柴门。自从嘉祐初年后，直至元丰有稻孙。
神泉
作者：毕仲游
朝代：宋
体裁：七言绝句

神泉题字若鱼鳞，短句长篇数十人。试向壁间寻作者，李师中后有黄莘。
离蒲中简游景叔知府少卿
作者：毕仲游
朝代：宋
体裁：七言绝句

经岁思归偶得归，清歌未彻醉如泥。篮舆径遂西城过，鹳鹊楼高不及题。
秋风
作者：毕仲游
朝代：宋
体裁：五言律诗

天地东南远，秋风万里来。青云如漫语，白日会相催。头带千茎雪，心阑一寸灰。说归归未得，江海路悠哉。
秦州道中
作者：毕仲游
朝代：宋

单车五月使西州，行入秦关鸟鼠秋。苏季金多才过洛，子房功大愿封留。新诗欲报难开口，旧物閒思若转头。边戍移书谢妻子，捣衣相寄不须愁。
秦州道中
作者：毕仲游
朝代：宋

单车五月使西州，行入秦关鸟鼠秋。
苏季金多纔过洛，子房功大愿封留。
新诗欲报难开口，旧物閒思若转头。
边戍移书谢妻子，捣衣相寄不须愁。
策杖
作者：毕仲游
朝代：宋

策杖西原上，东风意浩然。山河思旧隐，日月换新年。径曲穿林巧，樽移席地偏。野花谁饤饾，故故簇平川。
策杖
作者：毕仲游
朝代：宋

策杖西原上，东风意浩然。
山河思旧隠，日月换新年。
径曲穿林巧，樽移席地偏。
野花谁饤饾，故故簇平川。
索马
作者：毕仲游
朝代：宋

索马周冈寺，鸟鸣问去程。
顽风入衣冷，寒日带霜清。
朝市心虽懒，江湖计未成。
因循已三十，真恐悞生平。
索马
作者：毕仲游
朝代：宋

索马周冈寺，鸟鸣问去程。顽风入衣冷，寒日带霜清。朝市心虽懒，江湖计未成。因循已三十，真恐误生平。
罗山即事
作者：毕仲游
朝代：宋

吏情临老盍偷閒，异县人风倦往还。古屋半摧元是冢，重冈相带不成山。升平是处容糊口，应接非心祗强颜。早晚骑鲸跨沧海，欲抛簪笏寄人间。
罗山即事
作者：毕仲游
朝代：宋

吏情临老盍偷閒，异县人风倦往还。
古屋半摧元是冢，重冈相带不成山。
昇平是处容餬口，应接非心祗强颜。
早晚骑鲸跨沧海，欲抛簪笏寄人间。
罢淮漕归汝
作者：毕仲游
朝代：宋
体裁：五言律诗

任拙因成懒，求閒偶得归。前途纯可料，往事尽成非。汝岸瓜田薄，风川藋径微。终须一迁徙，知有泺鱼肥。
自嘲
作者：毕仲游
朝代：宋
体裁：七言绝句

箸下尝来新蟹美，瓮中篘得旧醅浑。只今醉倒君休笑，便是当时吏部孙。
自山阳还至寿春道中有感
作者：毕仲游
朝代：宋
体裁：古风

寒风切人骨，晴日淡无色。千里今又还，何时许安宅。此身方龃龉，此地尤反侧。安得羽翼生，高飞离楚泽。
自怜
作者：毕仲游
朝代：宋

自怜贫病也为儒，灯火相亲十岁余。
昔作儿童今已老，案头犹有未看书。
自怜
作者：毕仲游
朝代：宋

自怜贫病也为儒，灯火相亲十岁馀。昔作儿童今已老，案头犹有未看书。
自灵泉晚过崇因寺口占
作者：毕仲游
朝代：宋
体裁：古风

前峰竦而嵬，后峰屹且峨。冷月射溪水，紧风平野火。同游独无语，此意谁知我。虎避无情人，出门不须锁。
自罗山入信阳再过金关道中作
作者：毕仲游
朝代：宋

阴林寂无风，鬼火自明灭。山泉怨何事，耳声入呜咽。青泥溅马腹，黄叶沾人发。半夜渡前溪，昏昏水中月。
自罗山入信阳再过金关道中作
作者：毕仲游
朝代：宋

阴林寂无风，鬼火自明灭。
山泉怨何事，耳声入呜咽。
青泥溅马腹，黄叶沾人髮。
半夜渡前溪，昏昏水中月。
自罗山入信阳过金关道中作
作者：毕仲游
朝代：宋

村南闻鷄在村北，土垡如堪竹臲卼。
野蒿诛尽露溪漘，山树烧残空石骨。
疾风吹蓬如卷裘，河水夜冻凌割舟。
但愿黄堂贺新雪，单衣布袜非吾忧。
自罗山入信阳过金关道中作
作者：毕仲游
朝代：宋

村南闻鸡在村北，土垡如堪竹臲卼。野蒿诛尽露溪漘，山树烧残空石骨。疾风吹蓬如卷裘，河水夜冻凌割舟。但愿黄堂贺新雪，单衣布袜非吾忧。
至曹州值罗正之著作部夫河上有阻会合以诗见意
作者：毕仲游
朝代：宋
体裁：七言律诗

百里传书浪有期，到头樽俎恰相违。春回通沇花争发，冰泮明河客未归。年老无成今世有，身閒不饮古人稀。诸公怜我如相问，为道因循未拂衣。
至郑州望故陈子思灵泉旧居怆然有感诗以述怀
作者：毕仲游
朝代：宋

夫子尝招隐，鸡鸣汝上川。饮徒随手散，诗草任人传。甥舅元相好，妻儿也可怜。有魂招不得，呜咽问灵泉。
至郑州望故陈子思灵泉旧居怆然有感诗以述怀
作者：毕仲游
朝代：宋

夫子尝招隠，鸡鸣汝上川。
饮徒随手散，诗草任人传。
甥舅元相好，妻儿也可怜。
有魂招不得，呜咽问灵泉。
芭蕉
作者：毕仲游
朝代：宋
体裁：七言绝句

水痕天影淡相宜，露坐秋凉乍快时。桐叶芭蕉最多事，晓昏风雨报人知。
花溪四松
作者：毕仲游
朝代：宋
体裁：古风

君不见吾植四松树，多植六松非溢数。高织筠笼避猛风，频挑壤穴防根蠹。直干清音已可怜，短长尺寸诗可传。草堂旧客今安在，锦里花溪四百年。
苦雨
作者：毕仲游
朝代：宋

阴云藏雨来，风吼如海潮。乖龙喜当路，下雨连三霄。平河忽瀰漫，不见城东桥。蛰者灌其穴，飞者飘其巢。惟有鱼与鳖，得势饶腥臊。虽闻雷霆震，若有鬼神号。禾丰不得敛，穗湿依生苗。农家堵户叹，始觉虚勤劳。乖龙莫之悟，自谓膏泽饶。始知旱魃虐，未得如雨妖。
苦雨
作者：毕仲游
朝代：宋

阴云藏雨来，风吼如海潮。
乖龙喜当路，下雨连三霄。
平河忽瀰漫，不见城东桥。
蛰者灌其穴，飞者飘其巢。
惟有鱼与鼈，得势饶腥臊。
虽闻雷霆震，若有鬼神号。
禾丰不得敛，穗湿依生苗。
农家堵户叹，始觉虚勤劳。
乖龙莫之悟，自谓膏泽饶。
始知旱魃虐，未得如雨妖。
蒙晁美叔秘监召观书帖继示长句次韵
作者：毕仲游
朝代：宋
体裁：古风

作官在閒地，而我不得閒。有怀南阳书，三载愿未还。驾言觐中郎，踊跃心桓桓。软言慰孤寂，芳樽洁晨餐。词妙编简动，理惬心意安。期为高人知，匪效男女欢。珍怪渐倾写，宝墨来三韩。内愧无衣裾，腼面依门阑。元匪白眉者，谬作青眼看。古书罗异代，千百犹未殚。如何二王迹，到今纸墨完。若获摩尼珠，寘在承露盘。开缄龙蛇踊，偃蹇风涛宽。熟视已收卷，爱惜还重观。笔意不可尽，始知学书难。永惭出纳卑，敢近华省观。珍重难再觌，出门犹据鞍。
蕨涧曹正叔有诗见寄因以答谢
作者：毕仲游
朝代：宋

子学有余力，我生无定居。
与人常不合，谋己一何疏。
酒熟同谁酌，诗成懒自书。
会须还颍水，高枕闭吾庐。
蕨涧曹正叔有诗见寄因以答谢
作者：毕仲游
朝代：宋

子学有馀力，我生无定居。与人常不合，谋己一何疏。酒熟同谁酌，诗成懒自书。会须还颍水，高枕闭吾庐。
虞城病中遣怀
作者：毕仲游
朝代：宋
体裁：五言律诗

本作看书室，翻成捣药堂。心违经岁月，病久怯风霜。未数囊中帙，先论肘后方。喜闻临贺守，鼓枻过湘江。
观文与可学士画枯木
作者：毕仲游
朝代：宋

韦偃树石名天下，后日良工无及者。
任侯借我枯木图，石气苍茫若唐画。
画时只用床头笔，与可亲题是真蹟。
霜皮合抱隠不彰，老盖支离存半壁。
梢摧骨朽心已穿，干烂龙鳞体犹瘠。
生意虽休根柢在，崛强杈牙倚天黑。
胶流断节文理深，笋枝剥落如针直。
坐久疑行古塞外，凌空惨淡千年色。
起身就视觉有神，不见笔痕惟淡墨。
岂徒挥洒无人似，苦节清风贫到死。
任侯珍重竟何如，不独画好心君子。
若使与可为俗流，枯木虽佳侯不收。
观文与可学士画枯木
作者：毕仲游
朝代：宋

韦偃树石名天下，后日良工无及者。任侯借我枯木图，石气苍茫若唐画。画时只用床头笔，与可亲题是真迹。霜皮合抱隐不彰，老盖支离存半壁。梢摧骨朽心已穿，干烂龙鳞体犹瘠。生意虽休根柢在，崛强杈牙倚天黑。胶流断节文理深，笋枝剥落如针直。坐久疑行古塞外，凌空惨淡千年色。起身就视觉有神，不见笔痕惟淡墨。岂徒挥洒无人似，苦节清风贫到死。任侯珍重竟何如，不独画好心君子。若使与可为俗流，枯木虽佳侯不收。
许田道中雨止
作者：毕仲游
朝代：宋

索索风回阵，晖晖日弄晴。扫门收石润，走马觉身轻。路阔车添辙，泥乾仆问程。暮川行客远，云气自昏明。
许田道中雨止
作者：毕仲游
朝代：宋

索索风回阵，晖晖日弄晴。
扫门收石润，走马觉身轻。
路阔车添辙，泥干仆问程。
暮川行客远，云气自昏明。
读于濆诗
作者：毕仲游
朝代：宋
体裁：古风

于濆诗不多，遗藁数千叶。缅观作者意，重叹今人拙。雅辞清我骨，劲气喷壁裂。感激生乱亡，辛酸更愁绝。长城句最苦，三读泪流血。莫学蒙将军，功高家国灭。
读县父诗榜
作者：毕仲游
朝代：宋

县地苦迫窄，县亭乃荒凉。
胡为君子来，到此成诗章。
上陈图史乐，次道为政方。
终焉戒易足，俾尔能自强。
荒亭实何幸，得此人不忘。
年深粉墨剥，辞意弥激昂。
谁云官冗小，会有真龙藏。
其珠在人家，门户常有光。
余来诵反覆，感叹鸣中肠。
临风亟欲和，把笔犹彷徨。
安得杜陵翁，为我题屋梁。
读县父诗榜
作者：毕仲游
朝代：宋

县地苦迫窄，县亭乃荒凉。胡为君子来，到此成诗章。上陈图史乐，次道为政方。终焉戒易足，俾尔能自强。荒亭实何幸，得此人不忘。年深粉墨剥，辞意弥激昂。谁云官冗小，会有真龙藏。其珠在人家，门户常有光。余来诵反覆，感叹鸣中肠。临风亟欲和，把笔犹徬徨。安得杜陵翁，为我题屋梁。
读子思诗二首
作者：毕仲游
朝代：宋

子思诗二百，开卷泪沾衣。今世识者少，古人能亦稀。当年出咳唾，此日成珠玑。谁怜盛名后，妻子贫无衣。子思诗句好，当日少知音。不作苏梅体，犹胜庾鲍吟。郏城山不改，清颍水犹深。试问安良事，流传直至今。
读子思诗二首·其一
作者：毕仲游
朝代：宋
体裁：五言律诗

子思诗二百，开卷泪沾衣。今世识者少，古人能亦稀。当年出咳唾，此日成珠玑。谁怜盛名后，妻子贫无衣。
读子思诗二首·其二
作者：毕仲游
朝代：宋
体裁：五言律诗

子思诗句好，当日少知音。不作苏梅体，犹胜庾鲍吟。郏城山不改，清颍水犹深。试问安良事，流传直至今。
读将叔弟送路帅诗
作者：毕仲游
朝代：宋
体裁：五言律诗

定州诗刻好，模寄比南金。道尽行人意，堪论作者心。边城归盛事，雅道付知音。珍重吾将叔，当时亦苦吟。
贺吕子进舍人告谢
作者：毕仲游
朝代：宋

金殿移班再拜归，门庭未冷又光辉。百年相府风流在，三世词臣际会稀。应复异时当化笔，莫留同甲弊朝衣。似观天上三阶正，又有文星入紫微。
贺吕子进舍人告谢
作者：毕仲游
朝代：宋

金殿移班再拜归，门庭未冷又光辉。
百年相府风流在，三世词臣际会稀。
应復异时当化笔，莫留同甲弊朝衣。
似观天上三阶正，又有文星入紫微。